U BiH nema fudbala, a u Poljskoj dozvoljen dolazak navijača na stadion - Sportske.ba\n29 Maja, 2020 18:28\nDok je u Bosni i Hercegovini nema fudbala, jer su tako procijenili stručnjaci iz entiteta Republika srpska, Poljska će fudbalskim navijačima omogućiti da od 19. juna u ograničenom broju prisustvuju utakmicama, prenosi Anadolu Agency (AA).\nPublici će biti dopušteno da popuni 25 posto kapaciteta stadiona, ali neće biti dozvoljeno prisustvo gostujućih navijača zbog pandemije novog koronavirusa.\nNaravno, povratak navijača na stadione bit će posebno regulisan posebnim zdravstvenim mjerama propisanim od Ministarstva zdravstva Poljske.\nPoljska najjača liga Ekstraklasa nastavit će se u petak pred praznim tribinama stadiona. Prekinuta je, zbog pandemije koronavirusa, 9. marta, kada je nakon 26 odigranih kola lider bila Legija iz Varšave sa 51 bodom, osam više od aktuelnog šampiona Piasta iz Gliwice.


Ponovo kamenovana škola u Rabovcu - Studio B\nPonovo kamenovana škola u Rabovcu Tanjug\nHronikaHronika Pocetna 10. 08. 2018. 20:31:05\nOsnovna škola „Braća Aksić“ u Rabovcu u opštini Lipljan na Kosovu i Metohiji, koju pohađa desetak srpskih đaka, ponovo je bila meta napada tokom kojeg su nepoznati napadači kamenicama polomili prozore na zgradi, izjavio je danas predsednik Komiteta za zajednicu opštine Lipljan Boban Jovanović.\n„Pre tri ili četiri dana polomljena su tri prozora, a četvrti je najverovatnije polomljen preksinoć. Ne možemo to precizno da znamo, jer nemamo noćnog čuvara koji će da čuva objekat“, rekao je Jovanović.\n„Neka pretpostavka, ali bez činjenica, zašto je ovo urađeno, je da se gradi nova škola gde je predviđeno pet učionica za srpsku decu sa posebnim ulazom. To ne mora da znači da je razlog, ali svakako za ovo kamenovanje nema opravdanja“, naveo je Jovanović.


Tanjug 28. septembra 2019. 19:56\nKUTAMA – Bivši predsednik i osnivač Zimbabvea Robert Mugabe sahranjen je danas u rodnom selu Kutama, čime je okončan spor porodice i vlade njegovog naslednika Emersona Mnangagve u vezi sa mestom njegovog večnog počivališta.\nNakon mise, koju je služio katolički sveštenik i govora članova porodice, Mugabe je sahranjen u dvorištu svoje kuće bez pompe uobičajeno rezervisane za nacionalne heroje, preneo je Rojters.\nSahrani su prisustvovali njegova supruga Grejs, deca, bliski rođaci, vladini zvaničnici i predstavnici medija.\nMugabe je vladao Zimbabveom 37 godina od sticanja nezavisnosti zemlje 1980. godine, ali je bio polarizujuća figura jer su ga neki idealizovali zbog uloge u borbi za oslobođenje zemlje, dok su ga drugi mrzeli jer je uništio zemlju užasnom ekonomskom politikom i vršio represiju nad neistomišljenicima, navela je agencija.\nOn je preminuo u Singapuru, u bolnici 6. septembra u 95 godini, ogorčen zbog načina na koji su njegovi bivši saveznici, uključujući Emersona Mnangagvu skovali zaveru da ga skinu sa vlasti novembra 2017. godine.\nRekao je svojoj porodici da ne želi da njegovi „mučitelji“ prisustvuju njegovoj sahrani, kazali su članovi njegove porodice.\nNjegova sahrana označava kraj jedne ere jednog od poslednjih afričkih „velikih ljudi“, navela je agencija.


Barselona zaustavila Baskoniju i zakazala duel protiv Reala u finalu Kupa Kralja\nU drugom polufinalu Kupa Kralja, Barselona je pobijedila Baskoniju sa 77:68 (15:12, 23:15, 26:20, 13:21).\nPrva četvrtina je bila izuzetno neefikasna s obje strane, Pjerija Henri je sam vukao Baskoniju, ali Barselona se ipak bolje snašla i nakon prvih deset minuta je bilo 15:12 za njih.\nKatalonci su pojačali tempo u nastavku, izabranici Duška Ivanovića i dalje nisu uspijevali pronaći konkretna napadačka rješenja, te se na veliki odmor otišlo sa 38:27.\n“Barsa” je bila izuzetno raspoložena u trećoj dionici i nakon što se u finalni kvartal ušlo sa 64:47, činilo se da će lako privesti meč kraju. Međutim, košarkaši Baskonije nisu posustali, odlično su odigrali u odlučujućem periodu i pred posljednja tri i po minuta prišli na samo -4 (69:65).\nIpak, nisu imali snage za nešto više, u nekim momentima im je nedostajalo i sreće, te je “Blaugrana” uspjela odbiti sve nalete i slaviti sa 77:68.\nU pobjedničkim redovima, najefikasniji je bio Nikola Mirotić sa 16, dok je na drugoj strani prednjačio Henri sa 19 poena.\nPrethodni članakBjelica nakon poraza Osijeka: “Dinamo je potrošio 15 miliona, a mi nula, biće borba do kraja”\nNaredni članakNinić za MeridianSportBH: “Nastojaćemo da igramo hrabro i agresivno u oba pravca”


oktobar, 2013 - Poluvreme.rs - sportski web portal - Strana 4\nSmena trenera u FK Dinamo\nNapisao Goran Mihajlov u kategoriji Fudbal 18 oktobra, 2013\nU poslednjih nekoliko dana ne(očekivane) stvari se dešavaju u FK Dinamo. Naime, dojučerašnji trener Goran Mrđa podneo je neopozivu ostavku. Većalo se dva dana u klubu po tom pitanju, i na kraju je – odluka prihvaćena. U obrazloženju Gorana Mrđe stoji da je kulminaciju cele „stvari“ prouzrokovao predsednik kluba Dragoslav Ćurćin, jer je na lični...Dalje »\nŽelezničar želi pobedu protiv Radničkog iz Barande\nNapisao Stefan Smuđa u kategoriji Fudbal 17 oktobra, 2013\nJedina ekipa bez poraza u dosadašnjem delu Prve južnobanatske lige i vodeći tim na tabeli, ekipa Železničara, u nedelju, 20. oktobra 2013. godine, dočekaće četvrtoplasirani Radnički iz Barande. „Želja“ je slavio u prethodnom kolu na gostovanju u Alibunaru protiv Budućnosti i sada se nada da će „brejk na strani“ potvrditi na svom terenu, u susretu...Dalje »\nNapisao Stefan Smuđa u kategoriji Rukomet 17 oktobra, 2013\nRukometaši pančevačkog Dinama savladali su u sredu, 16.oktobra, 2013. godine, Jedinstvo iz Kačareva, s rezultatom 32:23(17:11), u meču četvrtfinala Kupa Vojvodine odigranom u Hali Sportova na Strelištu. Mlada ekipa Jedinstva, sa prosekom starosti igrača koji ne prelazi 20 godina, nije mogla da se bolje suprotstavi odličnim Pančevcima, koji su imali kontrolu igre i rezultata tokom...Dalje »\nBadminton: Milica Simić, buduća zvezda evropskog šampionata\nNapisao Redakcija u kategoriji Ostali sportovi 17 oktobra, 2013\nJoš jedna odlična vest za srpski badminton stigla je iz Evropske badminton konfederacije (BEC). Našu reprezentativku Milicu Simić BEC je izabrao za svoj razvojni projekat “Buduće zvezde“ čime su još jednom potvrđeni kvalitet i snaga našeg badmintona u okvirima Starog...Dalje »\nPočela izrada strategije razvoja sporta 2014-2018\nNapisao Redakcija u kategoriji Ostali sportovi 16 oktobra, 2013\nMinistarstvo omladine i sporta započelo je izradu Nacionalne strategije razvoja sporta za period od 2014. do 2018. godine i Akcionog plana za njenu primenu. Zadatak Strategije je da obezbedi smernice za unapređenje i dalju afirmaciju sporta u Srbiji. Jedan od nezaobilaznih segmenata biće obezbeđivanje uslova da se svi građani bave sportom, poboljšanje školskog i univerzitetskog...Dalje »\nRadnički bez podrške pred evropski debi\nNapisao Redakcija u kategoriji Košarka 16 oktobra, 2013\nPosle 10.oktobra 2009.godine, kada je kragujevački Radnički odigrao prvu utakmicu ABA lige, današnji dan ulazi u istoriju košarke u prestonici Šumadije zbog debitovanja i na evro pozornici. U Atini od 18 časova počinje prvi susret Kragujevčana u Evrokupu protiv Panioniosa, a Radnički će narednih deset utakmica prve faze igrati kao jedini predstavnik Srbije u ovom...Dalje »\nKlubovi da podnesu evidencione prijave\nMinistarstvo omladine i sporta još jednom apeluje na predstavnike sportskih klubova da ispune svoju zakonsku obavezu i podnesu evidencionu prijavu. Od oko 8500 sportskih subjekata koji imaju ovu obavezu, samo polovina je do sada Ministarstvu predala...Dalje »\nKarate: Dinamo sa sedam medalja na Kupu Vojvodine\nNajmlađi takmičari Karate kluba Dinamo nastavili su po tradiciji sa uspesima i na Kupu Vojvodine za poletarce, pionire i nade koje je održano u nedelju, 13.oktobra 2013.godine, u Plandištu. Podmlađena ekipa najmlađih takmičara Dinama i ovoga puta je bila uspešna sa osvojenih sedam...Dalje »\nStreljaštvo: Kup Vojvodine serijskom vazdušnom puškom-ekipno\nProteklog vikenda su pančevački strelci putovali u Vrbas na Kup Srbije serijskom vazdušnom puškom u ekipnoj konkurenciji i osvojili drugo mesto sa 1772 kruga, mada je očekivano prvo mesto promaklo za samo devet krugova. Svako je mogao sigurno još koji krug više, a nastupili su kadeti Bojana Nikolić sa 172, David Dautović sa 182, juniori...Dalje »


Kineska međunarodna izložba filmova i televizijskih programa otvorena u Pekingu china radio international\nKineska međunarodna izložba filmova i televizijskih programa otvorena u Pekingu\n2018-05-17 16:28:54 cri\nKineska međunarodna izložba filmova i televizijskih programa, 15. po redu, danas je otvorena u Pekingu.\nKineskoj međunarodnoj izložbi filmova i televizijskih programa, koju organizuje novoformirana Kineska medijska grupa, prisustvuje više od 300 izlagača iz više od 50 zemalja i regiona sa oko 80 hiljada epizoda televizijskih serija, filmova, dokumentaraca, crtanih filmova i televizijskih kolumni.\nPrema rečima direktorke Kineskog centra za trgovinu filmovima, radijskim i televizijskih programima Šen Đijaning, ova izložba je od velikog značaja za predstavljanje razvoja filmske i televizijske industrije u Kini i unapređenje zdravog razvoja te industrije. "Na izložbi su prvi put postavljene zone za VR tehnologiju, novomedijsku industriju, kao i programe prevedene na strane jezike. Pored toga, na izložbi je predstavljena zona posvećena međunarodnoj saradnji među zemljama duž Puta svile."\nRedrigo Lomert, mladić iz Brazila, izrazio je nadu da će u Brazilu gledati sve više kineskih filmova i televizijskih serija, kako bi bolje razumeo Kinu i njenu kulturu.\nBaza za prevod filmova i televizijskih serija pri Kineskom međunarodnom radiju potpisala je sporazum o emitovanju programa „Kinesko pozorište" sa više od 30 medija azijskih, afričkih, evropskih i američkih zemalja. Televizije povezanih zemalja redovno emituju kineske filmove i televizijske serije.\n„Direktno sarađujemo sa državnim televizijama i vodećim medijima drugih zemalja. Kineski filmovi i televizijske serije se emituju u ovim zemljama u određenom vremenu," rekao je Meng Ji, zamenik šefa Baze za prevod filmova i televizijskih serija.


Nulta tolerancija za govor mržnje\nRTV Subotica • Sanda Mileusnić • 4. maj 2022. • 13:56 •\nGovor mržnje ne sme biti prisutan u javnom prostoru, a tolerancija na mržnju mora biti nulta, poruke su sa konferencije koju je organizovao Pokrajinski zaštitnik građana, a koja je okupila brojne pravne stručnjake iz zemlje i inostranstva.\nKultura mržnje sve je prisutnija, što uzročno dovodi i do toga da je naš prag tolerancije prema tome sve veći, ali na tome treba raditi, a jedan od načina je da govor mržnje ne sme biti prisutan u javnom prostoru, poručila je Tijana Kojić, jedna od učesnica konferencije i zaključila da ljudi koji su javno prepoznatljivi moraju više da vode računa o tome šta izreknu, jer je njihova odgovornost veća.\nGovor mržnje prisutan je i na internetu i može biti jedan od vidova vršnjačkog nasilja, dodaje kriminolog Vida Vilić, i ističe da ne postoji pravni okvir za sankcionisanje nasilja na društvenim mrežama.\nTolerancija prema svakom govoru koji izaziva bilo kakvu diskriminaciju ne sme da postoji i tu nema dileme, saglasan je Pokrajinski ombudsman, prof.dr Zoran Pavlović.\nNa putu ka tolerantnijem društvu preduzeti su mnogi koraci, pre svega pravni, Krivični zakonik je strožiji i propisuje da se smatra otežavajućom okolnošću ukoliko je delo učinjeno iz mržnje, dodaje dr Balint Pastor, predsednik Skupštine grada.\nNa konferenciji „Govor mržnje“ neke od tema bile su i uloga institucija i prava nacionalnih manjina.


Blaž Slišković i Ahmet Pašalić podnijeli ostavke - Kozarac.ba\nBlaž Slišković i Ahmet Pašalić, selektor i direktor nogometne reprezentacije BiH sinoć su nakon poraza najbolje bh. selekcije od Mađarske – 1:3 u kvalifikacijama za Euro 2008., podnijeli ostavke na ove funkcije.\nSlišković i Pašalić odluku o svome povlačenju prvo su u svlačionici saopćili reprezentativcima, a onda su na press konferenciji naveli da njihov odlazak predstavlja moralnu obavezu. “Obećali smo da će BiH nakon prve dvije kvalifikacione utakmice imati maksimalnih 6 bodova, to se nije dogodilo i teška srca, nakon što smo sa ovim sjajnim momcima proveli 4 – 5 godina, odlučili smo da je naša ostavka neopoziva.\nBiH je odveć velika i draga nam da bi mogli naturati neke stvari i igrati se sa njenim ugledom”, izjavio je dosadašnji direktor nogometne reprezentacije BiH, Ahmet Pašalić.\nBlaž Slišković vjeruje da poraz od Mađara ne znači oproštaj od borbe za plasman na završnicu Evropskog prvenstva u Austriji i Švicarskoj.\n“Početak je kvalifikacionog ciklusa, vjerujem da će moj nasljednik uspjeti unijeti entuzijazam i vratiti ekipu na pobjednički kolosjek”, kaže Slišković.\nNa pitanja, osjeća li krivicu za sinoćnji poraz, dosadašnji selektor je izjavio:\n“Ja sam najodgovorniji za poraz i preuzimam krivicu. Postavio sam igru onako kako sam smatrao da je najbolje, trebali smo igrati preko bokova, Barbareza sam ostavio nazad, kako bi se igrači iz drugog plana ubacivali u napad. Naš vezni red morao je igrati agresivnije, što se nije desilo ali sve nas je presjekao nepostojeći penal. Znam da će me možda i UEFA sankcionisati, ali očito je da mi u ovakvoj konkurenciji teško možemo proći na Euro. Neke se reprezentacije ipak protežiraju, što se vidjelo i po suđenju ovog gospodina”, izjavio je Slišković.\nAhmet Pašalić i Blaž Slišković svoju odluku danas će saopćiti članovima Izvršnog odbora NS BiH, ali su napomenuli da je nemaju namjeru mijenjati.


(VIDEO)PROTEST POLJOPRIVREDNIKA I RATARA SE ŠIRI SRBIJOM: Nezadovoljni ljudi izašli na ulice\n8. februara, 2022 Vesti iz Srbije Napišite komentar\nRatari druženja ,,Stig” iz Požarevca nezadovoljni cenom nafte i mineralnih đubriva u Srbiji prošlog četvrtka, 2. februara održali su svoju prvu protestnu vožnju u ovom gradu. Nova protestna vožnja zakazana je za ovu nedelju njima će se pridružiti i poljoprivrednici iz okoline Batočine. Sagovornik za Nova.rs istakao je da poljoprivrednici koji proizvode hranu nemaju nikakvih povlastica: ,,Kod nas, ja sipam u traktor naftu po istoj ceni, kao i čovek pored mene na pumpi koji vozi auto od 50.000 evra. On će da se vozi iz zadovoljstva, a ja ću u njivu da proizvodim neku hranu”.\nUdruženje „Stig“ prošle nedelje održalo je prvi protest, oni su najavili još jedan koji je zakazan za četvrtak, a ovoga puta neće biti sami, dobiće pojačanje poljoprivrednika iz Batočine, koji će u znak protesta, takođe voziti svoje traktore kroz opštinu, kako bi iskazali nezadovoljstvo visoke cene nafte i mineralnih đubriva.\nMladi poljoprivrednik Marko Sretenović, za Nova.rs objašnjava da su se proizvođači iz Batočine spontano okupili i da protestom, kako kaže, za početak žele da skrenu pažnju nadležnih “da su tu i da imaju realne probleme”.\nOn je istako da tokom protesta neće blokirati ulice, već da vožnjom žele da iskažu revolt zbog aktuelne agrarne politike, koja je, smatra on, ponižavajuća za srpskog seljaka.\nTagovi: protest u požarevcu - ratari i poljoprivrednici - stig udruženje - zbog visoke cene nafte i mineralnih đubriva


Rusija se vratila u PS Savjeta Evrope, Ukrajina odmah povukla svog ambasadora | Srpskacafe\nRusija se vratila u PS Savjeta Evrope, Ukrajina odmah povukla svog ambasadora\nUtorak, 25.06.2019., 20:49 Utorak, 25.06.2019., 20:49\nUkrajina povlači svog ambasadora u Savjetu Evrope na konsultacije, i to poslije odluke Parlamentarne skupštine Savjeta Evrope (PS SE) o povratku delegacije Rusije, izjavio je ministar vanjskih poslova Ukrajine Pavel Klimkin.\n– Zbog toga je suspenzija učešća u PS SE prilično logičan korak… Savjet Evrope je izgubio naše povjerenje i biće veoma teško da se ono obnovi. Od lidera koji su prednjačili u naporima da zaštite ljudska prava, organizacija se pretvorila u običnog menadžera, i to menadžera nikakvog kvaliteta. Stoga, povlačimo našeg ambasadora u Savjetu Evrope na konsultacije – napisao je Klimkin na svojoj stranici na Fejsbuku.\nPosted by Pavlo Klimkin on Utorak, 25. juni 2019.\nParlamentarna skupština Savjeta Evrope sinoć je usvojila rezoluciju, kojom poziva rusku delegaciju da učestvuje na junskoj sjednici, iako ostaje mogućnost osporavanja mandata delegacija. U rezoluciji se navodi i da prava ruske delegacije da glasa, govori i da bude zastupljena — ne podliježu sankcijama. Delegacija Rusije je, prvi put od 2016. godine, podnijela zahtjev za potvrđivanje svojih mandata u PS SE.\nOdnosi Moskve i Kijeva pogoršali su se nakon državnog prevrata u Ukrajini, povratka Krima u sastav Rusije i početka ustanka u Donbasu. Kijev je više puta optuživao Moskvu u vezi sa navodnim mješanjem u unutrašnje poslove Ukrajine, a naročito u vezi sa navodnim učešćem u sukobu na jugoistoku zemlje, kao i u vezi sa vođenjem „hibridnog rata”, sa špijunažom i sa sajber-napadima.\nU januaru 2015. godine Vrhovna rada donijela je zvaničnu izjavu, u kojoj se Rusija naziva „državom-agresorom“.


In Store | Srbija | Britanski eksperti će pomoći u prikupljanju ambalažnog otpada\nBritanski eksperti će pomoći u prikupljanju ambalažnog otpada\nSavez za zaštitu životne sredine NALED-a započeo je izradu dve studije koje će pokazati kako unaprediti postojeći sistem upravljanja ambalažom i da li je potrebno uvesti i depozitni kao odgovor na izazov sakupljanja i reciklaže ove vrste otpada. Depozitni sistem predviđa da građani za jednokratnu i drugu iskorišćenu ambalažu dobiju povraćaj dela novca izdvojenog pri kupovini proizvoda dok su, kod aktuelnog rešenja, proizvođači odgovorni da preko operatera prikupljaju bačeni otpad.\nPredsednica NALED-ovog Saveza Jelena Kiš kaže da je Nacrtom izmena Zakona o ambalaži i ambalažnom otpadu otvorena tema uvođenja depozitnog sistema, ali su mnoga pitanja, poput materijala koji će biti obuhvaćeni, teritorije i pokrivenosti sistemom, načina obeležavanja ambalaže i regulatornog tela koje će upravljati sistemom, ostala nerešena. Iako se u Evropi depozit pokazao kao dobar mehanizam za prikupljanje ambalaže, neophodna je procena nezavisnih eksperata kakvi bi bili efekti primene na srpskom tržištu, što će ove studije pokazati.\nCilj Saveza je da se nađe najefikasnije i finansijski najpovoljnije rešenje za potrošače, privredu i državu. Imajući u vidu složenost uvođenja depozitnog sistema dve su ključne pretpostavke za uspeh, da zakon obezbedi visoki nivo predvidljivosti budućih obaveza i da uspostavljanje sistema bude zasnovano na sveobuhvatnoj analizi koja će preporučiti najbolje rešenje. Zato počinjemo izradu studije o uvođenju depozitnog sistema i studije o mogućnostima razvoja postojećeg sistema, za koje je angažovana kompanija Eunomia iz Velike Britanije, jedna od vodećih u ovoj oblasti, sa velikim iskustvom u savetovanju Evropske komisije za pitanja upravljanja ambalažnim otpadom i cirkularne ekonomije, ističe Kiš.\nU okviru pregovaračkog poglavlja 27, u oblasti ambalažnog otpada, Srbija se obavezala da će do 2025. godine reciklirati 49% stakla, 32% plastike, 60% papira i 52% metala. Već u ovoj godini, naša zemlja trebalo je da dostigne ciljeve kao što su reciklaža 30% stakla, 28% plastike, 54% papira i 29% metala\nIzrada studija na liniji je sa prioritetima Ministarstva zaštite životne sredine i najavljenim izmenama zakona. Angažovanjem nezavisne konsultantske kuće, privreda okupljena u Savezu za zaštitu životne sredine želi da proaktivnim pristupom pomogne državi da donese odluku o najboljem modelu, zasnovanu na sagledavanju svih podataka i uporednih praksi.


Netipičan niz za holandske klubove - Sportske novosti\nNaslovna Fudbal H2H Fudbal Netipičan niz za holandske klubove\nNetipičan niz za holandske klubove\nTimovi, Roda i Cambuur odigraće svoj meč u sklopu 14. kola drugog ranga holandskog fudbala “Eerste Divisie”. Roda se trenutno nalazi na trinaestom mestu na tabeli sa do sada 17 osvojenih bodova, dok je Cambuur na prvoj poziciji uz 27 sakupljenih bodova.\n15.02.19 EER Roda Cambuur 1 : 0\n28.09.18 EER Cambuur Roda 0 : 1\n19.03.16 ERE Cambuur Roda 0 : 1\n03.10.15 ERE Roda Cambuur 1 : 1\n22.02.14 ERE Cambuur Roda 1 : 0\n09.08.13 ERE Roda Cambuur 2 : 0\nNa predhodnih šest susreta u nizu između ova dva rivala, nije postignuto mnogo pogodaka, odnosno margina od 2.5 golova po meču nije bila nadminuta na svim tim duelima. Za nastavak ove neefikasne serije i tip na golove „0-2“, koeficijent iznosi oko @2.30.\nUtakmica se igra u petak od 20:00.\nPrethodni tekstVidećemo maksimum dva gola?\nSledeći tekstNadamo se veoma efikasnom susretu


Lječilište Reumal očekuje penzionere iz Zeničko-dobojskog kantona - Naša riječ Zenica\nLječilište Reumal očekuje penzionere iz Zeničko-dobojskog kantona\nLječilište “Reumal” Fojnica jedna je od tri banjske zdravstvene ustanove u kojima penzioneri iz Federacije BiH imaju mogućnost banjskog liječenja i medicinske rehabilitacije o trošku Fonda PIO/MIO FBiH, a u skladu sa ranije potpisanim ugovorom između “Reumala” i Saveza udruženja penzionera/umirovljenika FBiH.\nU Fondu PIO/MIO za banjsko liječenje i rehabilitaciju penzionera u 2021. godini planirana su sredstva u iznosu od 470.000 KM, a Savez će prema ranijem dogovoru sa banjskim ustanovama omogućiti desetodnevni boravak za 854 penzionera iz cijele Federacije, pa tako i Zeničko-dobojskog kantona.\nVoditeljica prodaje i marketinga Lječilišta “Reumal” Šejla Imamović ističe da je “Reumal” oduvijek bio bazno banjsko lječilište za penzionere iz zeničke regije, ponajprije zbog visokokvalitetne zdravstvene usluge, ali i odličnih uslova smještaja i boravka u ovoj ustanovi.\nNaglašava da je ovo lječilište nedavno sa Savezom udruženja penzionera/umirovljenika FBiH potpisalo ugovor o banjskom liječenju, čime je omogućeno da i penzioneri iz Zenice i Zeničko-dobojskog kantona ostvare pravo na besplatno banjsko liječenje u Fojnici.\nPravo na liječenje imaju penzioneri sa teškim oboljenjima, najnižim penzijama i oni koji do sada nisu koristili ovo pravo, a sva općinska i gradska udruženja dobila su broj svojih članova koje mogu uputiti na rehabilitaciju.\n“Članovi udruženja penzionera imaju svu potrebnu zdravstvenu njegu i terapije po preporuci ljekara, mogućnost korištenja wellness bazena, grupne vježbe, vođenje medicinske dokumentacije te smještaj u dvokrevetnim i trokrevetnim sobama sa tri obroka dnevno. Želim istaći da smo poduzeli sve mjere protiv širenja koronavirusa i da je boravak u našoj ustanovi potpuno siguran”, kaže Imamović.\nNapominje da je “Reumal” pripremio pogodnosti za sve penzionere članove udruženja, a onima koji na rehabilitaciju dolaze u vlastitom aranžmanu omogućeno je plaćanje na šest mjesečnih rata.\nFojnica decenijama zauzima vodeće mjesto u oblasti banjskog liječenja i zdravstvenog turizma u BiH. Tradicija banjskog liječenja duga je više od jednog stoljeća, a srce rehabilitaciono-rekreativne ponude je “Reumal” u kojem su posljednjih nekoliko godina realizirana višemilionska ulaganja. Renovirani su smještajni i ugostiteljski kapaciteti te hidroterapeutski trakt, izgrađeni novi zatvoreni bazen, wellness, hamam, saune, ugrađeni novi liftovi…\nNa rehabilitaciju dolaze gosti iz cijele BiH i inostranstva, ponajviše Hrvatske i Slovenije, te naša dijaspora, a mnogo je i onih koji jednostavno žele uživati u prirodnim ljepotama Fojnice, čistom zraku i rijekama, šetalištima i planinama, historijskim znamenitostima te ukusnoj i zdravoj domaćoj hrani.


KOMPLETNA REKONSTRUKCIJA SUBOTIČKE SINAGOGE BI TREBALA DA BUDE ZAVRŠENA ZA DVE GODINE\nSpoljašnja fasada subotičke Sinagoge biće završena do kraja godine, a završetak rekonstrukcije unutrašnjeg dela objekta se očekuje za najviše dve godine\nPredsednik Skupštine AP Vojvodine Ištvan Pastor je, nakon obilaska radova na završenoj južnoj fasadi subotičke Sinagoge, rekao novinarima da se nada da će zgrada Sinagoge za dve godine da sija u punom sjaju.\n“Pri kraju je izrada projektne dokumentacije za unutrašnje uređenje i obezbeđena su i sredstva za okončanje kompletnih unutrašnjih radova. U toku jeseni treba da se obavi javni tender da bi se na proleće sa unutrašnjim radovima moglo početi”, istakao je Pastor.\nOn je rekao da će nakon završetka spoljašnje i unutrašnje restauracije Subotica dobiti jedan pravi dragulj koji će biti svima na ponos.\nGradonačelnik Subotice Jene Maglai je istakao da je lokalna samouprava u potpunosti finansirala adaptaciju i rekonstrukciju južne fasade Sinagoge, a radovi su po ugovorenoj vrednosti koštali oko 13,5 miliona dinara.\n“Posao obnove južne fasade objekta, sa zakašnjenjem od nekoliko dana, je urađen u roku, stručno i kvaliteno”, rekao je Maglai.\nOn je objasnio da je “postupak javne nabavke za severnu fasadu završen, međutim, nakon što je izabran izvođač radova, druga strana koja je takođe konkurisala, nije bila zadovoljna odlukom i podnela je žalbu, pa je sada na drugostepenom organu u Beogradu da odluči ko će biti izvođač radova za severnu fasadu objekta”.\nMaglai je naveo da je renoviranje južne fasade bio prioritet da bi posle postojala jedna vrsta presiju da se završi i severna fasada koja je mnogo vidljivija javnosti.\nPredsednik Jevrejske opštine Subotica Robert Sabadoš rekao je da se u poslednjih godinu i po dana zgrada Sinagoge počela renovirati u značajnijoj meri i izrazio nadu da će se ovaj objekat vrlo brzo naći na svetskoj mapi turističkih i kulturnih objekata.\nObilasku završenih radova na južnoj fasadi Sinagoge prisustvovali su i Generalni konzul Mađarske u Subotici Janoš Babić, predstavnici Jevrejske opštine u Subotici i grada Subotice.\nVlade Mađarske je za unutrašnju rekonstrukciju Sinagoge početkom godine obezbedila 1,6 miliona evra, nakon čega je potpisan trojni sporazum između lokalne samouprave, Mađarskog nacionalnog saveta i Jevrejske opštine o zajedničkom upravljanju zgradom nakon njene rekonstrukcije.


Najlepši pejzaži Srbije od danas krase gradske autobuse - Novosti - Turistički svet\nNajlepši pejzaži Srbije od danas krase gradske autobuse\nProjekat „EU za Naturu 2000 u Srbiji“ započinje kampanju „Zdrava priroda za zdrav život“ gde će se na vozilima gradskog prevoza naći fotografije prirode Srbije. Кampanja ima za cilj da građanima prikaže neverovatne pejzaže Srbije i da istakne značaj zaštite biodiverziteta i očuvanja prirode.\nIzuzetne fotografije prirode koje su deo foto-konkursa „Natura 2000 u kadru“ kružiće dva meseca u Beogradu, Novom Sadu i Nišu u različitim autobusima i trolejbusima. Na primer, linije 16, 95 ili 65 koje kreću iz različitih beogradskih naselja voziće se u pratnji vukova, konja i prelepih pejzaža šuma Nacionalnog parka Tara. U isto vreme, fotografije polufinalista sa foto-konkursa prikazane su na izložbi fotografija u parku Veliki Кalemegdan, Savsko šetalište tokom aprila 2021. godine.\nPandemija КOVID 19 naučila nas je da su dobro očuvani ekosistemi i biodiverzitet presudni za obezbeđivanje dobrog zdravlja naše prirode i ljudi. Dobro očuvani ekosistem i biodiverzitet su presudni da bi se osiguralo dobro zdravlje naše prirode. Srbija ima obilje prirodnih vrednosti, a kroz projekat „EU za Naturu 2000 u Srbiji“ biće unapređena njihova zaštita.\nZaštita prirode je vitalna tema za Srbiju, posebno vezana za primenu Poglavlja 27 kao deo pregovaračkog procesa za pristupanje EU. To poglavlje se bavi zaštitom životne sredine i klimatskim promenama, a deo toga je uspostavljanje mreže Natura 2000 u Srbiji. Ova mreža je ključni instrument za zaštitu biodiverziteta u Evropskoj uniji, uspostavljen sa ciljem da se obezbedi opstanak najvrednijih vrsta i staništa i da ekosistemi Evrope ostanu zdravi i izdržljivi. Delegacija Evropske unije u Srbiji podržava Ministarstvo zaštite životne sredine u procesu transpozicije evropskih direktiva o životnoj sredini u zakonodavstvo Srbije, kroz različite projekte i tehničku pomoć.\nAmbasador Sem Fabrici, Šef Delegacije Evropske unije u Republici Srbije, naveo je: „Zdrava priroda je zdraviji život svake osobe, i zbog toga je svako od nas dužan da zaštiti prirodno stanište i biodiverzitet. Srbija je domaćin mnogih važnih i jedinstvenih ekosistema i biodiverzita. Drago mi je što ovde možemo predstaviti neke od njih i podići svest o zaštiti ovog prirodnog blaga. Da bismo predstavili i sačuvali ove važne ekosisteme, odlučili smo da divlje životinje dovedemo u gradove, kroz objektive nekih talentovanih fotografa iz cele Evrope i Srbije. Zelena agenda je među glavnim prioritetima EU i drago mi je što Srbija priprema svoju Natura 2000 mrežu, koja će građane bolje informisati o staništima i vrstama prisutnim u Srbiji i potrebi da se osigura njihova zaštita. “\nProjekat „EU za Naturu 2000 u Srbiji“ usredsređen je na istraživanje i praćenje najvažnijih vrsta i staništa. Srbija je izuzetno bogata u pogledu biodiverziteta, a teritoriju Srbije odlikuje fantastični genetski, specijski i ekosistemski diverzitet, iako je specijski diverzitet još uvek u procesu potpunog istraživanja i dokumentovanja. Do sada je registrovano približno 44.200 vrsta i podvrsta, a ukupan broj taksona procenjuje se na 60.000. Neke vrste su endemi Srbije ili na Balkanu, a pojedine su takođe deo srpske istorije kao što je Ramonda nathaliae, endemska biljna vrsta centralnog Balkana koja se danas smatra simbolom Dana primirja. Zanimljivosti poput ove deo su kvizova koji će biti prikazani u autobusima tokom kampanje, sa idejom da probude znatiželju među putnicima i da istovremeno povećaju znanje o srpskoj prirodi.


Merkel spremna da se poveća spasilački fond evrozone\nNemačka je voljna da prihvati privremeno povećanje spasilačkog fonda evrozone na 700 milijardi evra, izjavila je danas kancelarka Angela Merkel.\nNajava Angle Merkel je obrt u stavu Nemačke koja je do sada insistirala da nema potrebe da se povećava obim fonda za pomoć ugroženim zemljama s planiranih 500 milijardi evra, uprkos sumnjama da će Italija i Španija moći da otplate svoje dugove.\nTakođe ostaje pitanje da li će privremno povećanje na 700 milijardi evra, od kojih je 200 već određeno za ranije pakete Grčkoj, Irskoj i Portugalu, biti dovoljno da se ostatak sveta uveri da evrozona dovoljno radi na zaustavljanju dužničke krize.\nČlanice evrozone trenutno razmatraju kako da se sa starog Evropskog fonda za finansijsku stabilnost od 440 milijaredi evra, od kojih je 200 već pozajmljeno, pređe na novi trajni fond za pomoć - Evropski stabilizacioni mehanizam.\nTaj fond bi trebalo da stupi na snagu u julu, ali bi zbog ranijih pozajmica raspolagao samo s 300 milijardi evra za nove zajmove, što se smatra nedovoljnim za efikasnu pomoć velikim privredama poput Italije i Španije, koje zajedno duguju 2.500 milijardi evra.\nOna je delovala uvereno da bi odluka o povećanju fonda mogla biti doneta na sastanku ministara finansija 17 članica evrozone u petak u Kopenhagenu, a poručila je da će ubediti ostale velike privrede da daju više novca Međunarodnom monetarnom fondu, što bi takođe obezbedilo veću zaštitu evru.\nPovećanje na 700 milijardi evra nije ono što se očekuje, budući da su Evropska komisija i druge članice evrozone tražile da se obim fonda poveća na 940 milijardi evra.


U sudaru dva golfa kod Mrkonjić-Grada povrijeđene dvije osobe – Cafe.ba\nU nesreći su povrede zadobili saputnici iz oba vozila, te su prevezeni u Univerzitetski klinički centar Republike Srpske\nNa magistralnom putu Mrkonjić-Grad – Banja Luka, na raskrsnici Mrkonjić Grad – Banja Luka – Jajce, jučer se u poslijepodnevnim satima dogodila saobraćajna nesreća u kojoj su povrede zadobile dvije osobe.\nNesreća se dogodila u 16.25 sati, a učestvovala su dva vozila marke golf.\nJednim vozilom je upravljao A. R. (1963) iz Prijedora, sa kojim se nalazio saputnik S. S. (1992), također iz Prijedora, dok je drugim vozilom upravljao P. T (1976) iz Trebinja, a sa njim u vozilu se nalazio saputnik Z. M (1982), također iz Trebinja.\nU nesreći su povrede zadobili saputnici iz oba vozila, te su prevezeni u Univerzitetski klinički centar Republike Srpske.\nUviđaj su izvršili policijski službenici Policijske stanice za bezbjednost saobraćaja Mrkonjić-Grad, a o svemu je obaviješten dežurni okružni javni tužilac, koji je naložio da se preduzmu sve mjere i radnje u cilju utvrđivanja uzroka saobraćajne nesreće.\nPucnjava u Sarajevu: Uhapšena jedna osoba


Među 21 najrazvijenijom zemljom sveta, Sjedinjene Američke Države spadaju u jedinu naprednu ekonomiju koja ne garantuje svojim radnicima plaćeni odmor, pokazuje najnovije istraživanje. Prema studiji analitičkog Centra za ekonomska i politička istraživanja iz Vašingtona, skoro svaki četvrti Amerikanac nema plaćen odmor.\nTakođe je primećena i velika razlika između radnika sa punim i onih sa pola radnog vremena, koja otkriva da 90 odsto ovih prvih ima plaćen odmor, dok tu privilegiju ima manje od polovine zaposlenih sa skraćenim radnim vremenom.\n"Ključni razlog ovakve prakse je što su SAD jedina napredna ekonomija koja ne predviđa plaćeno odsustvo za svoje radnike. Takođe, Sjedinjene Države su i jedina zemlja koja od poslodavaca ne zahteva da radnicima ponude plaćeni godišnji odmor."\nPrema tome, dok većina razvijenih država zaposlenima nude minimum šest plaćenih radnih dana godišnjeg odmora, u SAD ne nude nijedan, objašnjava se u studiji.\nČak i kada zaposleni ima plaćene dane odsustva, prosečan radnik u privatnom sektoru će najverovatnije dobiti 10 dana plaćenog odmora i 6 plaćenih prazničnih dana, što je daleko manje od svih razvijenih zemalja, izuzev Japana.\nNasuprot "ujka Semu", na desnoj obali Atlantika, zahvaljujući zakonima Evropske unije, u evropskim zemljama je obezbeđeno najmanje 20 radnih dana plaćenog odmora, odnosno četiri nedelje i to važi za svakog radnika zaposlenog u članici EU.\nŠpanija je najvelikodušnija prema svojim radnicima kojima nudi najmanje 14 dana plaćenog odmora, a prate je Austrija, Nemačka i susedna Portugalija.\n(VIDEO) NA EVROPSKE AERODROME STIŽU KAPSULE ZA RAD I ODMOR Internet, računar i TV samo su neke od pogodnosti


Sarajlijama od 1. januara niže cijene centralnog grijanja\nOd 1. januara ove godine građanima Sarajeva će biti niže cijene usluga centralnog grijanja, potvrdio je za Avaz.ba Ženja Ljubuškić, portparol "Toplana" Sarajevo. Naglasio je da su cijene grijanja umanjene za 2,3 posto.\n- Vlada Kantona Sarajevo donijela je odluku o sniženju cijena centralnog grijanja za 2,3 posto sa primjenom od 1. januara. Tom prilikom su utvrđene nove cijene centralnog grijanja za sve kategorije korisnika, a koje su snižene za 2,3 posto u odnosu za dosadašnje - rekao je Ljubuškić.\nDodao je kako je ovom odlukom Vlada KS izvršila usklađivanje cijene centralnog grijanja sa trenutno važećom cijenom prirodnog gasa za naredni period.\n- Naprimjer, ukoliko ste imali stambeni prostor površine 60 kvadratnih metara, cijena centralnog grijanja do 2018. godine za pet mjeseci van sezone grijanja (maj, juni, juli, avgust, septembar) sa PDV-om iznosila je 37,6 KM. Cijena centralnog grijanja do 2018. godine za sedam mjeseci u sezoni grijanja (oktobar, novembar, decembar, januar, februar, mart i april) sa PDV-om iznosila je 130,9 KM. Novoutvrđenom cijenom centralnog grijanja sa primjenom od 01.01.2018. godine za pet mjeseci van sezone grijanja (maj, juni, juli , avgust, septembar) sa PDV-om iznosi 36,7 KM. Novoutvrđena cijena centralnog grijanja sa primjenom od 01.01.2018. godine za sedam mjeseci u sezoni grijanja (oktobar, novembar, decembar, januar, februar, mart, april) sa PDV-om iznosi 127,9 KM - kazao nam je Ljubuškić.


Železnica Srbije – Čupava Keleraba\nOznaka: Železnica Srbije\n28. decembra 2020. 28. decembra 2020. Administrator\nU Galeriji Železničkog muzeja danas je otvorena izložba nagrađenih i odabranih radova pristiglih za Trideset sedmi tradicionalni železnički likovni konkurs „Železnica očima dece 2020“. Žiri ovogodišnjeg konkursa dodelio je devet nagrada za likovne radove dece školskog uzrasta, u vrednosti od 6.000 dinara, i šest nagrada deci predškolskog uzrasta, u vrednosti od 4.000 dinara. Nagrade u kategoriji likovnih radova školske dece osvojili su: Tibor Mačai, III razred, OŠ „Čokonai Vitez Mihalj“, Gornji Breg; Kristina Petrović, VII/4, OŠ „Vuk Stefanović Karadžić“, Kragujevac; Filip Krstić, VII/3, OŠ „Branko Radičević“, Novi Beograd; Dunja Saravan,…\nFilm, umetnost i pozorište37. likovni konkurs Železnica očima dece, vesti, Železnica očima dece 2020, Železnica Srbije, Železnički muzejLeave a comment\n„Železnice Srbije“ ad u čijem je sastavu Železnički muzej i ove godine poziva sve đake i predškolce da učestvuju na 37. likovnom konkursu „Železnica očima dece 2020“. Više od tri decenije Železnički muzej tradicionalno organizuje ovaj konkurs čiji je osnovni cilj da se sačuva bar deo dečjih misli vezanih za doživljaj pruge, vozova i ljudi na železnici. Železnica je uvek bila simbol ljudskih veza, saradnje i prijateljstva i kao takva neiscrpna je inspiracija umetničkog likovnog stvaralaštva. Želja nam je da i ove godine, u nešto izmenjenim uslovima zbog epidemiološke situacije…\nFilm, umetnost i pozorište37. likovni konkurs Železnica očima dece, konkurs, likovni konkurs, vesti, Železnica očima dece 2020, Železnica SrbijeLeave a comment


Inovativna tehnologija: Robot koji svaku površinu pretvara u radni prostor | PC Press\nInovativna tehnologija: Robot koji svaku površinu pretvara u radni prostor\nDa bi se danas nešto nazvalo „inovativnom tehnologijom“ neophodno je mnogo rada i svežih ideja, a Hextbot je na dobrom putu, te ga neki već nazivaju „najinovativnijom tehnologijom na tržištu“, budući da bilo koju površinu može da pretvori u radni prostor.\nNaime, Hextbot je 3D štampač i laser, tako da robot okuplja više funkcija u okviru jednog sistema. Koristi intuitivni softver kako bi korisnicima pomogao da svoje ideje što lakše sprovedu u dela. Tu je i ekran koji je osetljiv na dodir, te služi za jednostavno upravljanje robotskom rukom. Ruka dolazi sa dodacima kao što su transportna traka, te dodaci koji kontrolišu 3D štampanje, kao i deo koji omogućava podizanje i premeštanje predmeta.\nKreatori, su kako tvrde, pre nekog vremena počeli da razmišljaju o tome da 3D štampač i laser spoje u jedan uređaj, budući da je odvojena kupovina uglavnom zahtevala velike sume novca, te se Hextbot pojavio kao rešenje. Tako prva višenamenska robotska ruka svaki radni sto pretvara u malu radionicu, najviše zahvaljujući tačnosti ponavljanja od čak 0.05mm koja je srce 3D štampe.\nTagovi: 3D štampač, Hextbot, intuitivni softver, robot, roboti\n← Ustanovljen ogranak Comtrade Grupe za sektor putovanja, transporta i mobilnosti – Voyego\nPokémon Go: Fotografija i proširena realnost →


U Srbiji je, prema poslednjim podacima, bitku sa kovidom izgubilo 37 pacijenata. Potvrđeno je 2.069 novih slučajava zaraze od 10.262 testirana uzorka. Na bolničkom lečenju je 6.879 pacijenata, od kojih 218 na respiratoru. 17:46 U ponedeljak stiže… »\nJOŠ 76 pozitivnih slučajeva registrovano je u Rasinskom okrugu pri ranijim testiranjima, čiji su rezultati pristigli jutros do Zavoda za javno zdravlje Kruševac. Među novoregistrovanim slučajevima KOVID-19, iz Kruševca je 28, iz Ćićevca 12, iz… »\nJOŠ 60 pozitivnih slučajeva registrovano je u Rasinskom okrugu pri ranijim testiranjima, čiji su rezultati pristigli jutros stigli do Zavoda za javno zdravlje Kruševac. Među novoregistrovanim slučajevima KOVID-19, iz Kruševca je 33, iz… »\nU Srbiji je, prema poslednjim podacima, bitku sa kovidom izgubilo 35 pacijenata. Potvrđen je 2.971 nov slučaj zaraze od 14.565 testiranih uzoraka. Na bolničkom lečenju se nalazi 7.341 pacijent, od kojih je 259 na respiratoru. Sednica Kriznog štaba… »\nZA nepunih mesec dana, iz Rasinskog okruga preminulo je 117 obolelih kod kojih je potvrđen KOVID-19,poslednji su podaci Zavoda za javno zdravlje Kruševac. Time se broj smrtnih slučajeva,koji se dovode u vezu sa KOVID-infekcijom popeo na 476!Najviše… »\nJOŠ 118 novoinficirnaih lica registrovano je u Rasinskom okrugu:u Kruševcu - 51, u Trsteniku-35, u Varvarinu i u Brusu po 11, i po pet u Ćićevcu, odnosno u Aleksandrovcu. Dosadašnji bilans epidemije 19.462 potvrđenih slučaja KOVID-19 na teritoriji… »\nJOŠ 160 lica u Rasinskom okrugu zaraženo je KOVID-19,a prema zvaničnim podacima Zavoda za javno zdravlje Kruševac, najviše obolelih je iz Kruševca (80), odnosno iz Trstenika (45). Novi slučajevi registrovani su i u Aleksandrovcu (15), Brusu (8) i… »\nNOVIH 68 zaraženih lica u Rasinskom okrugu, podatak je iz poslednje pristiglih rezultata za Rasinski okrug, što se odnosi samo na deo prethodno obavljenjnih testiranja. Prema podacima Zavoda za javno zdravlje Kruševac,u ovom gradu registrovano je 25, u… »\nODELJENJE za inspekcijske poslove i Odeljenje komunalne milicije u Kruševcu, izdali su 20 prekršajnih naloga tokom 1.894 nadzora, u periodu od 29. marta do 4. aprila. U okviru kontrole poštovanja epidemioloških mera u subotu i nedelju obavljeno je 469… »\nJOŠ 89 lica u Rasinskom okrugu zaraženo je KOVID-19,a prema zvaničnim podacima Zavoda za javno zdravlje Kruševac, najviše obolelih je iz Kruševca (42), odnosno iz Trstenika (30). Novi slučajevi registrovani su i u Ćićevcu (9), Aleksandrovcu (4)… »\nProterivanje 18 ruskih diplomata iz Češke i protivmere Moskve; Kijev proteruje višeg ruskog diplomatu\nRadio 021 pre 3 satajoš 20 povezanih


Huper: Makronova poseta "izviđačka" misija za dijalog - IndeksOnline.rs\nNaslovna PLANETA Huper: Makronova poseta “izviđačka” misija za dijalog\nHuper: Makronova poseta “izviđačka” misija za dijalog\nVAŠINGTON – Balkanolog i bivši američki diplomata Džejms Huper smatra da francuski predsednik Emanuel Makron dolazi u Beograd kako bi izvideo mogućnosti obnavljanja dijaloga Beograda i Prištine.\nHuper je za “Glas Amerike” (VoA) rekao da su dve strane praktično dogovorile sveobuhvatni sporazum, koji, po svojoj prirodi, kako kaže, iziskuje teritorijalno prilagođavanje, što je kancelarka Merkel odbila kao deo rešenja, a Makronu je sada ostavljen “vruć krompir” da vidi da li postoji alternativa sveobuhvatnom sporazumu.\nOn licno smatra da parcijalna rešenja nisu rešenja.\nHuper veruje da Makron dolazi u Beograd na inicijativu nemačke kancelarkel, nakon što je blokirala sporazum koji su dve strane praktično dogovorile.\n“U svemu ovome dogodilo se nešto neverovatno, srpski i kosovski lideri postigli su koncept, koji se odnosio na demarkaciju granice, što je uključivalo i relativno malu razmenu teritorija, a to nisu prihvatili Evropljani. Dvojica lidera su u priličnoj meri došli do dogovora, ali su ga Evropljani odbacili, a ponajviše Nemačka, čiji je stav presudan”, kaže Huper za VoA.\nIstiče da mu je neveorvatno da je sveobuhvatni dogovor odbačen, a da nije ponuđena nikakva alternativa.\n“Potom je Merkel ostavila Makronu da vidi da li postoji način da razbijeni dogovor može da se zameni nekom vrstom procesa, koji bi doveo do novog dogovora”, kaže Huper.\nKako kaže, Merkel je prenela srpskom predsedniku Aleksandru Vučiću da se protivi izmeni granice, što je označilo kraj dogovora koji je postignut sa kosovskim predsednikom Hašimom Tačijem.\n“Uveren sam da bi dogovor, da je bio ostvaren, znatno doprineo bržem ulasku Srbije u EU, kao što verujem da bi i Kosovo lakše dobilo članstvo u Ujedinjenim nacijama”, smatra Huper.\nMišljenja je da “debakl u Berlinu”, kako ga naziva, znači i mogući kraj postizanja sveobuhvatnog dogovora u načelu.\nHuper, međutim, tvrdi da ne postoji alternativa sveobuhvatnom dogovoru, koji po svojoj prirodi, kako kaže, iziskuje teritorijalno prilagođavanje, što Merkelova odbija kao deo rešenja.\n“Sada je na EU, Makronu je ostavljen ”vruć krompir” da pronađe da li postoji alternativa sveobuhvatnom sporazumu, koji su dve strane imale. Jer, sada imate situaciju u kojoj je cela ideja sveobuhvatnog dogovora ugrožena. Pokušavaju da nađu drugo rešenje, ali njega nema”, rekao je Huper.\nPrema njegovim rečima, američka administracija, za razliku od Evropljana, svhata da sveobuhvatan sporazum o normalizaciji odnosa između Beograda i Prištine mora da uključi određenu razmenu teritorija.\n“Realnost je da nema prostora za parcijalna rešenja. Setite se Briselskog sporazuma, u čijem je središtu bilo formiranje Zajednice srpskih opština, koji je Ketrin Ešton, prethodnica Federike Mogerini, postigla 2013. Taj dogovor je zamro, jer kosovska strana to nije želela da prihvati”, kaže Huper.\nTvrdi da Nemačka još uvek nije naučila važnu lekciju, a da će Makron tokom predstojeće posete Beogradu pokazati da li je Francuska u tome svesnija.\nGOLE UKRAJINKE NAPRAVILE HAOS U TURSKOJ TOKOM RAMAZANA: Završile u policiji (VIDEO)\nIzraelska vojska ubila palestinskg tinejdžera\nSprečeno unošenje droge u Saudijsku Arabiju! Pet miliona tableta skrivano u narovima


Svečano predstavljanje nove "škode" imalo je humanitarni karakter, jer će od svakog prodatog automobila "Autočačak" izdvojiti 10.000 dinara i tako dati svoj doprinos akciji "77 žena u 7 dana", B92 i Instituta za onkologiju, radi kupovine novog mamografa.\n"Pored toga što uspešno poslujemo želimo da budemo i socijalno odgovorna kompanija koja brine o društvu", istakao je generalni direktor kompanije "Autočačak" Milun Todorović ukazujući da su se uključili u ovu akciju kako bi pomogli kupovinu prvog mobilnog digitalnog mamografa u Srbiji i doprineli kvalitetu preventivne dijagnostike.\nIzvršni direktor "Škode" za južnu i jugoistočnu Evropu Jozef Nehvilka je izrazio zadovoljstvo što je ubrzo posle svetske i evropske premijere novog modela "škode superb" na autosalonu u Ženevi ove godine to najveće vozilo u klasi automobila koje proizvodi češka fabrika predstavljeno i beogradskoj publici.\nKompanija "Autočačak", kako je istaknuto, planira da ove godine u Srbiji plasira 5.000 vozila "škoda", što će od 1996. godine, kada je ova postala generalni uvoznik, dostići broj od 35.000 prodatih vozila.\nU odnosu na prošlu godinu, kako je rečeno, prodaja automobila marke "škoda" porasla je 30 odsto, što predstavlja odličan rezultat i potvrdu profesionalnog kvaliteta poslovanja kompanije "Autočačak" i njenih 220 zaposlenih radnika, istakao je direktor "Škode".\n"Autočačak" je od maja 1996. godine generalni uvoznik automobila "škoda" za teritoriju Srbije i Crne Gore, što je ovu kompaniju učinilo liderom u prodaji uvoznih putničkih automobila na ovim prostorima u proteklih 12 godina.


Vesti online / Vesti / Ex YU / Dodik: Članstvo u NATO-u je poniženje za sve Srbe\nDodik: Članstvo u NATO-u je poniženje za sve Srbe\nPredsednik Republike Srpske Milorad Dodik izjavio je da bi članstvo Srbije i BiH u NATO-u predstavljalo poniženje za sve Srbe.\n- Mi smo se već odlučili. Skupština Srbije i Narodna skupština Republike Srpske donele su odluku o vojnoj neutralnosti. NATO je bombardovao Srbe dva puta, prvo u Republici Srpskoj, a potom i u Srbiji, uz uverenje da može da se iživljava nad jednim narodom i isprobava svoja vojna i tehnička dostignuća. Hiljade bombi i stradanje Srba u Srpskoj i Srbiji ne mogu da budu zaboravljeni - rekao je Dodik za Radio-televiziju Republike Srpske.\nPredsednik RS rekao je i da se očekuje da srpski narod o tome ćuti, ali da Srbi moraju da govore o tom zločinu i da ga nikada ne zaborave.\n- Oni su izabrali Srbe da na njima vežbaju, da ih ubijaju i uništavaju im infrastrukturu. Činjenica o bačenom osiromašenom uranijumu govori dovoljno o ovom bezdušnom činu. Oni sada žele da održe vojnu vežbu kod Banjaluke, sa avionima koji koriste osiromašeni uranijum, a opet se nađu Srbi koji su spremni da to prihvate - rekao je Dodik.


ADAPTACIJA PROSTORA ZA POTREBE INSTITUTA ZA VIRUSOLOGIJU, VAKCINE I SERUME „TORLAK” - FormaPharm Engineering Group\nU okviru nove saradnje sa Torlak institutom, FormaPharm Engineering Group će izvoditi radove na adaptaciji prostora za pranje odeće za rad u čistim sobama za potrebe Instituta. Usluga adaptacije prostora za pranje odeće obuhvata projektovanje, izvođenje radova i kvalifikaciju sistema i opreme, po sistemu „ključ u ruke“.\nNakon izrade projektne dokumentacije i izvođenja radova, radiće se kvalifikacija čistog prostora u kome se odvija proces pranja, sušenja, pakovanja i sterilizacije, koja obuhvata HVAC sistem (klima komoru koja će biti zadužena za obezbeđivanje uslova u čistim sobama perionice) i BMS. Projektna dokumentacija i izvođenje radova će biti u skladu sa EU cGMP, važećim ISO i domaćim standardima i propisima.\nVeliko nam je zadovoljstvo što nastavljamo saradnju i na novim projektima, i nadamo se da ćemo uspešno sarađivati i u budućnosti.


Protest malinara nezadovoljnih otkupnom cenom (video) – ZoomUe\nIVANJICA-U Ivanjici je održan protest malinara Zlatiborskog i Moravičkog okruga, koji traže da akontna cena maline prati rast izvozne cene ovog voća.\n„Hladnjačari ne povećavaju otkupne cene sa sadašnjih 120 do 160 dinara na traženih 220 po kilogramu, iako su izvozne cene prema podacima Uprave carina od 2,1 do 3,8 evra. Otkupljivači i izvoznici ponovo pokušavaju da izigraju malinare i zato tražimo da se u rešavanje problema uključi predsednik Srbije Aleksandar Vučić“, poručio je Radović.\n„Mi smo uradili sve što smo mogli, razgovarali sa hladnjačarima nebrojeno puta, uspeli da tu cenu koliko toliko podignemo na veći nivo, iako sami nismo zaduženi za to, jer tržište u krajnjoj liniji opredeljuje. Dobri su trendovi, ima naznaka da će oni koji su utvrdili akontativnu cenu biti bolje plaćeni u narednim nedeljama“, kaže Nedimović.\n„Zahtev Asocijacije malinara Srbije je da se donošenje tog zakona odloži dok se ne obezbede uslovi među kojima je zaštita proizoda po poreklu i dok tržište ne obezbedi odgovarajuća cene malina“, kaže Radović.\nNext story Lale procvetale (VIDEO)\nPrevious story Održan 3. Žestival (video)


ŠIRI SE SRPSKA DIPLOMATSKA MREŽA\nŠIRI SE SRPSKA DIPLOMATSKA MREŽA\nIzvor: Tanjug,Lokalne novine | Obrenovac, 25.12.2018.\nOtvoren konzulat u Montani\nFoto:Tanjug/Ministarstvo spoljnih poslova\nU američkoj saveznoj državi Montani otvoren je konzulat Srbije koji obuhvata konzularno područje teritorije Montane i savezne države Vašington.\nKonzulat je otvoren u prisustvu državnog sekretara Ministarstva spoljnih poslova Srbije Nemanje Stevanovića i generalnog sekretara Vlade Srbije Novaka Nedića, u Bozmanu, Montana.\nKako se navodi u saopštenju Ministarstva spoljnih poslova, Konzulat Srbije u Montani obuhvata konzularno područje teritorije savezne države Montane i savezne države Vašington, a na čelo konzulata postavljen je počasni konzul Ronald Barkl.\n- Ronald Barkl je osnovao kompanije Jukaipa 1986. godine i poznat je kao jedan od najistaknutijih investitora u sektorima maloprodaje, distribucije, tehnologije, kao i u industriji zabave, sporta i ugostiteljstva - navodi se u saopštenju ministarstva.\nBarkl je, dodaju, bio predsednik odbora i vlasnik kontrolnog dela akcija brojnih kompanija - Soho House, Golden State Foods, Dominick''s, Fred Meyer, Ralphs and Food4Less.\nIz Ministarstva navode da Barkl predsedava Barkl centrom za međunarodne odnose na Univerzitetu Kalifornije (UCLA) i poverenik je Karter centra, Nacionalne urbane lige, Zadužbine Frenk Lojd Rajta i AIDS projekta za Los Anđeles (APLA).\nOsnivač je i predsedavajući fondaciji Ralphs/Food4Leš, kao i fondacije Fred Meyer.\nNosilac je brojnih priznanja i nagrada, uključujući nagradu "Mari Grin Mini Kirkland" ( Murray Green Meany Kirkland ) koju za doprinos zajednici dodeljuje Američka federacija rada i Kongres industrijskih organizacija AFL - CIO ), nagradu za ličnost godine Oblasne federacije rada u Los Anđelesu, nagradu "Džimi Stjuart" koju za ličnost godine dodeljuje Okružno udruženje izviđača u Los Anđelesu, kao i nagradu za posvećenost životu AIDS projekta za Los Anđeles.\nNa ceremoniji svečanog otvaranja, državni sekretar Nemanja Stevanović je, u ime Ministarstva spoljnih poslova Srbije, pozdravio prisutne, ukazujući na značaj otvaranja Konzulata Republike Srbije u Montani.


5 najvažnijih motocikala 2018: Redshift MXR - Moto Berza\n5 najvažnijih motocikala 2018: Redshift MXR\nMnogima će ime ove mašine zvučiti nepoznato, ali je značaj koji ovaj električni motocikl ima je i te kako veliki.\nRedshift MXR predstavlja rezultat koji je Alta Motors još od 2011. uložio u stvaranje dvotočkaša na struju koji će moći da se pohvali svojim performansama.\nKada je rad na finalnoj verziji završen, na probnoj vožnji je bio i vlasnik rekorda sa Pajks Pika, Karlin Dan, koji je bio impresioniran onim što je Redshift MXR pokazao.\nSvojim performansama, Redshift MXR može da se nosi sa najboljim japanskim i evropskim brendovima, a posebno raduje što je Alta planirala izuzetno konkurentnu cenu, kako bi se njen model što pre pozicionirao na tržištu.\nProdaja je počela pred kraj prošle godine, što obećava preko potrebna sredstva da Alta Motors nastavi svoj rad i da nastavi usavršavanje ove zaista izvanredne mašine.\nNadamo se da će rezultatima tokom 2019. zaslužiti mesto i na nekoj listi koju ćemo napraviti za godinu dana.


Održana radionica o razvoju turizma u Šumadiji i Pomoravlju\nBack TURIZAM TURISTIČKE ORGANIZACIJE Održana radionica o razvoju turizma u Šumadiji i Pomoravlju\nutorak, 31 jul 2018 22:52\nDruga regionalna radionica učesnika u razvoju turizma u Šumadiji i Pomoravlju održana je nedavno u hotelu „Grza“, kod Paraćina. Radionica je održana u cilju izrade plana razvoja turizma za Šumadiju i Pomoravlje u okviru projekta “Priprema dva regiona, (1) Srem (7 opština) i (2) Šumadija i Pomoravlje (13 opština) za osnivanje Destinacijske menadžment organizacije, definisanje turističkog prostora i tehnička podrška subjektima koji prodaju destinacije u ciljanim regijama“.\nSvrha radionice bila je da se zajedničkim radom dođe do konkretnih ciljeva i pravaca razvoja turizma u regionu Šumadije i Pomoravlja. Bilo je oko 40 učesnika iz javnog, privatnog i nevladinog sektora turističko-ugostiteljske delatnosti sa teritorije Šumadije i Pomoravlja: predstavnici lokalnih turističkih organizacija, lokalnih samouprava i ustanova kulture, vlasnici objekata za smeštaj i ishranu turista, seoskih turističkih domaćinstava, turističkih agencija, članovi udruženja planinara, rekreativaca i drugih. Kao deo radnog tima iz Kragujevca, radionici su prisustvovali predstavnici GTO „Kragujevac“, Gradske uprave i Zavoda za zaštitu spomenika kulture Šumadije i Pomoravlja.\nCelokupnim procesom izrade plana razvoja turizma upravljaju ekspertkinje iz Slovenije, Slavka Zupan i Julija Marošek, i nacionalni-lokalni koordinator za Šumadiju i Pomoravlje, Ivana Antonijević. Na radionici su sa okupljenim učesnicima radile na kreiranju i proceni zrelosti turističkih proizvoda, definisanju ciljnih grupa i ciljnih tržišta po turističkim proizvodima, kreiranju vizije i pozicioniranju destinacije, kao i definisanju modela destinacijske menadžment organizacije.\nPlan je da naredno okupljanje bude u septembru, kada će ekspertkinje na osnovu svih saznanja i dosadašnjeg rada dati svoje predloge za Plan razvoja turizma i za model funkcionisanja DMO koja u budućnosti treba da bude zadužena za upravljanje i strateško planiranje razvoja turizma u Šumadiji i Pomoravlju.\nAutor: Emina Vidosavljević


Tag / Mladen Krstajić / Vesti online\nPartizan odbio i Šahtjor za Markovića\nFudbalski klub Partizan odbio je ponudu ukrajinskog šampiona Šahtjora vrednu četiri miliona evra za mladog napadača Lazara Markovića, prenosi "Sportski žurnal"!\n"El Maestro" trenira sa Partizanom\nNikon Jevtić (18), omladinski kadetski reprezentativac Srbije, u petak dolazi u Beograd, a sledeće sedmice pojaviće se na treninzima Partizana.\nKrstajić: Oni čuvaju svoje pozicije\nMladen Krstajić ne želi da se sukob u Humskoj završi samo na priči, a iznerviran javnim istupima potpredsednika kluba Mileta Jovičića i člana Upravnog odbora Dragoljuba Vukadinovića, rekao je...\nJovičić: Đurić je sačuvao Stanojevića!\n"Svi smo na Upravnom odboru Partizana bili za smenjivanje Aleksandra Stanojevića, osim predsednika Dragan Đurića koji je sačuvao aktuelnog trenera", izjavio je potpredsednik crno-belih Mile...\n11:32 >> 13:24\nČlanovi Upravnog odbora fudbalskog kluba Partizan nisu želeli da daju izjave posle današnje burne sednice, već su novinarima okupljenim na stadionu rekli da će objaviti saopštenje. Trener...\nStanojević smenjen, Krstajić dao ostavku!\nUprava Partizana smenila šefa struke, a sportski direktor podneo ostavku jer smatra da Zoran Milinković nije adekvatno rešenje za trenera, saznaje 'Mondo'.\nKamara zatražio da ode iz Partizana!\nKrstajić: Krivi svi, Stanojević ostaje!\nStanojević i Krstajić: Partizan je favorit\nU punom takmičarskom ritmu je Šamrok i to dobro zna Mladen Krstajić sportki direktor Partizana. Njega više raduje igra crno-belih nego sreća na žrebu Lige Evrope u Nionu.\nKrstajić: Stanojević ostaje, jer je najbolji!\nSportski direktor Partizana Mladen Krstajić izjavio je da Aleksandar Stanojević ostaje na klupi Partizana, bez obzira na to da li će crno-beli odigrati još samo dve ili osam utakmica u okviru...\nP. Živković - Vesti 2 komentara\nStanojević mora da ostane!\nMoglo je da bude mnogo bolje, ali se u Partizanu nadaju da će u revanšu protiv Genka biti miljenici sreće. Šteta je što crno-beli nisu izdržali do kraja, imali su kontrolu meča, delovali na...\nPartizan uplatio novac za Eduarda\nSrpski prvak Partizan mogao bi vrlo lako u narednim danima da ostane bez Eduarda Pašeka! Klub iz Humske još uvek nije uplatio ni dinar obeštećenja ekipi Sao Kaetano, iako je rok bio 1. jul, pa su...


RTS\t24.10.2018 08:52\nPredsednik Aleksandar Vučić je, na sastanku sa šefom Delegacije Evropske unije Semom Fabricijem, rekao da će Srbija nastaviti da intenzivno radi na ispunjavanju evropske agende, sa ciljem otvaranja novih poglavlja i bržeg napretka na putu ka članstvu ka EU.\nAleksandar Vučić je s tim u vezi naglasio da je u interesu napretka Srbije i njene evropske budućnosti da Evropska unija uspešno prevaziđe postojeće izazove.\n"Uvek možete da računate na Srbiju kao pouzdanog partnera u održavanju stabilnosti i jačanju demokratije", rekao je predsednik Vučić, saopštila je Služba za saradnju sa medijima predsednika Srbije.\nVučić i Fabrici su razmotrili proces usklađivanja zakonodavstva Srbije sa zakonodavstvom Evropske unije i saglasili se da je potreban energičniji rad u oblasti vladavine prava (poglavlja 23 i 24).\nAmbasador Fabrici je ukazao da proces ustavnih promena u oblasti pravosuđa ide u dobrom pravcu.\nDvojica sagovornika su se saglasili da je potrebno nastaviti dijalog Beograda i Prištine.\nS tim u vezi, predsednik Vučić je upozorio da je neprihvatljivo da Priština nastavi sa neodgovornim potezima sa ciljem formiranja tzv. kosovske vojske, što je velika pretnja miru.


Kompanija Nestle posvećena zaštiti životne sredine u Srbiji - ecofeminizam\nReciklaža elektronskog otpada u Bečeju?\nKompanija Nestle danas je saopštila da sav otpad iz fabrike u Beogradu reciklira, upotrebljava ponovno ili koristi za proizvodnju energije, navodi beta.rs.\nIstaknuto je i da kompanija ostvaruje i uštede u vodi, električnoj energiji, emisiji gasova, dok su pakovanja značajno unapredjena.Direktorka Nestle fabrike u Surčinu Tanja Žigić je u onlajn predstavljanju načina poslovanja sa „nutim uticajam na životnu sredinu“ kazala da je investirano 30.000 evra u „led“ osvetljenje i na taj način umanjena je potrošnju električne energije za 20 odsto.Kako je istakla, smanjenjem dimenzija ambalažnog materijala umanjena je potrošnja papira za čak 60 tona na godišnjem nivou, a samim tim i negativna emisija ugljen dioksida.\nLokalno najveća investicija kompanije je 1,2 miliona evra i odnosi se na savremeni tretman prečišćavanja otpadnih voda, što je omogućilo smanjenje potrošnje vode za 50.000 metara kubnih godišnje, što je jednako zapremini 20 olimpijskih bazena.\nDodatno je na izvoru odstranjeno 80 odsto komunalnog otpada u posebno izdvojene reciklažne kante, koji se nakon reciklaže ponovno koristi u proizvodnji, kao bio gorivo ili u neke druge svrhe.\n„Osim održive proizvodnje i napora u zaštiti životne sredine Nestlé posvećeno radi i na širenju svesti o važnosti ove teme, pa je tako nedavno sprovedena i prva ekološka onlajn edukacija mladih #NestleČuvaPrirodu u okviru koje su ispunjavali dnevne izazove u uštedi vode, struje i korišćenja ekološke ambalaže umesto plastike“, rekla je Žigić.\nPomoćnik ministra poljoprivrede, šumarstvo i vodoprivrede Aleksandar Bogićević je kazao da je koji kompanija Nestle odličan primer na koji se gleda kao na okosnicu razvoja prehrambene industrije u Srbij.\n„Investicije u industriju hrane i pića su veoma važne, upravo zato što je ovaj sektor najznačajniji deo preradjivačke industrije u Srbiji. Održivo poslovanje kakvim se vodi kompanija Nestle je kamen temeljac osiguranog uspeha u budućnosti i očuvanja životne sredine za dolazeće generacije“, rekao je on.\nPored fabrike u Sofiji, jedina Nestle fabrika u jugoistočnom delu Evrope je u Surčnu, gde posluje 10 godina.\nNestle, prečišćavanje otpadnih voda, životna sredina\n← PROGLAŠENI NAJBOLJI FILMOVI GREEN FESTA\nSud pravde osudio Italiju zbog zagađena vazduha →


Mionica konkurisala sa 37 projekata za novac iz državne kase | Kolubarske\n"Mi moramo da radimo. Svakog dana. Novac koji dobijemo sa republičkog nivoa biće značajna podrška našem opštinskom budžetu, koji već četvrtu godinu zaredom ima investicioni i razvojni karakter", rekao je Janković.\n"Mionica jeste mala opština, ali ne krijemo da imamo velike ambicije. Mi nastojimo da obezbedimo novac za realizaciju što više prioritetnih projekata, kako bi naši Mioničani živeli što bolje, i kako bismo deci Mionice obezbedili bolju budućnost. Naša budžetska sredstva su ograničena, i zato nismo sedeli skrštenih ruku. Tražili smo podršku za projekte od značaja za našu lokalnu samoupravu. Izuzetno sam zahvalan Vladi Srbije, Kancelariji za upravljanje javnim ulaganjima i nadležnim ministarstvima koja podržavaju naše planove i pomažu njihovu realizaciju. Svi projekti, koje smo do sada predali, i s kojima ćemo konkurisati u budućnosti usmereni su na drastično unapređenje kvaliteta života svakog stanovnika Mionice", rekao je predsednik Mionice Boban Janković.\nMionica učestvuje sa više projekata u investicionom programu "Srbija 2020-2025". Realizacija dela programa posvećena komunalnim pitanjima u 65 lokalnih samouprava, vredna 3,2 milijarde evra, poverena korporaciji CRBC iz NR Kine.\nProjekti s kojim je opština Mionica konkurisala u okviru programa "Srbija 2020-2025" odnose se na upravljanje otpadnim vodama kroz izgradnju kanalizacije i kanalizacionih kolektora u Mionici i Banji Vrujci.\n- Kvalitetniji život građana Mionice i zaštita životne sredine spadaju u najveće prioritete naše lokalne samouprave. Održivo uklanjanje otpada i odgovorno upravljanje otpadnim vodama ključno je za razvoj turizma u našoj varoši i Banji Vrujci, i predstavlja naš zalog za budućnost naše dece. I zato smo izuzetno zahvalni predsedniku Srbije Aleksandru Vučiću i Vladi Srbije što su naše projekte uvrstili u investicioni plan "Srbija 2020-2025". - rekao je predsednik opštine Mionica Boban Janković.\nZavršena rekonstrukcija Doma zdravlja Pre 13 sati 17 minuta\nU narednih nekoliko nedelja Pre 17 sati 4 minuta\nSaopštenje Pre 19 sati 12 minuta\nOrganizovao gradonačelnik Valjeva Pre 23 sati 10 minuta


Novi program za energetsku efikasnost u domaćinstvima na Zapadnom Balkanu\nDomaćinstva na Kosovu* sada su u mogućnosti da se prijavljuju za kredite za energetsku efikasnost kod lokalnih finansijskih institucija u okviru programa Green Economy Financing Facility (GEFF) za Kosovo*.\nGEFF je pokrenula Evropska banka za obnovu i razvoj (EBRD) i obezbediće zajmove domaćinstvima da povećaju energetsku efikasnost, u okviru Regionalnog programa energetske efikasnosti za Zapadni Balkan (REEP). Inicijativu finansira EU, a sprovodi EBRD u partnerstvu sa Sekretarijatom Energetske zajednice.\nKreditne linije vredne 8,5 miliona evra, deo su većeg GEFF programa za Zapadni Balkan vrednog 85 miliona evra, i već su ugovorene sa tri lokalne finansijske institucije, TEB Banka ne Kosove i mikro-finansijskim institucijama, Kreditimi Rural i Kosoves (KrK) i Agjencioni per Financim ne Kosove (AFK).\nKroz GEFF program, porodice na Kosovu će imati priliku da primene zelena tehnološka rešenja, kao što su novi prozori sa dvostrukim staklom, visoko efikasni kotlovi ili izolacija za stanove i kuće.\n„Domaćinstva koja ulažu u takve energetski efikasne tehnologije imaju pravo da podnesu zahtev za donaciju do najviše 20 odsto ulaganja. Kompanije koje proizvode i instaliraju ova energetski efikasna rešenja, kao što su prozori ili kotlovi, takođe mogu imati pristup finansiranju u okviru GEFF programa. Osim toga, tehnička pomoć, uključujući i energetske revizije za renoviranje stambenih zgrada sa većim brojem stanova, biće dostupna u okviru programa“, navodi se u saopštenju EBRD-a.\nUkupno, program REEP će imati na raspolaganju 135 miliona evra za investicije u rezidencijalnom sektoru, uz podršku od 30 miliona evra EU, 1,8 miliona evra iz Evropskog zajedničkog fonda za Zapadni Balkan, kao i 3,3 miliona evra obezbeđenih od strane austrijskog federalnog Ministarstva finansija.\nTagovi: EBRD, energetska efikasnost, GEFF, REEP, Zapadni Balkan\nPočetna » Vesti » Energetska efikasnost » Novi program za energetsku efikasnost u domaćinstvima na Zapadnom Balkanu


Poglavar „nove crkve“ u Ukrajini: Moguće ujedinjenje sa grko-katoličkom crkvom - Sputnjik Srbija\n22:48 12.05.2019 (osveženo 12:15 13.05.2019) Preuzmite kraći link\nDa bi do toga došlo potreban je dijalog, rekao je Epifanije, ocenivši da „nova crkva“ i Ukrajinska grko-katolička crkva tesno sarađuju.\n„Mi zajednički izvodimo različite projekte, učestvujemo u zajedničkim dešavanjima“, rekao je on.\nEpifanije je podvukao i da je o tome razgovarao sa liderima ukrajinskih unijata.\n„Razgovarao sam sa poglavarom Grko-katoličke crkve Svjatoslavom Ševčukom o daljoj saradnji. Saglasili smo se da ćemo nastaviti dijalog, kako bismo videli da li postoji mogućnost da se ujedinimo“, naveo je on.\nSve će zavisiti od toga, ocenio je, da li unijati i „nova crkva“ mogu da održe prijateljske odnose.\nEpifanije je dodao i da bi u budućnosti svi pravoslavci trebalo da se ujedine u jednu jedinstvenu crkvu.\n"nova crkva" u Ukrajini, ujedinjenje, Ukrajina


U Srbiji 12 obolelih, objavljeni kontakt telefoni, otkazani stranački skupovi – RTV SUNCE Arandjelovac\nHome » Svet » U Srbiji 12 obolelih, objavljeni kontakt telefoni, otkazani stranački skupovi\nMinistarstvo zdravlja Srbije saopštilo je u sredu izjutra da su od poslednjeg izveštaja do osam sati jutros izvršeni testovi 13 osoba, od kojih je sedam bilo pozitivnih, što je ukupan broj obolelih od koronavirusa podiglo na 12.\n„Apelujemo na građane i podsećamo ih, na osnovu ovih primera, na značaj lične odgovornosti u ovakvim situacijama, jer je ovim primerom potvrđeno da su pojedinci olako shvatili upozorenja i preporuke struke, da kad imaju simptome ne idu u zatvorene prostore i među ljude“, kaže se na naslovnoj strani zvaničnog sajta za praćenje koronavirusa u Srbiji, Covid19.rs\n„Time se mogućnost širenja virusa samo uvećava, jer jedna osoba sa simptomima ostvari i do 50 kontakata u takvim uslovima, pa ne ugrožava samo svoje zdravlje, već i zdravlje drugih“, dodaje se.\nZato je od izuzetne važnosti da se poštuju preporuke struke, da se ne shvataju olako njihova upozorenja o praćenju simptoma i odgovornom ponašanju svakog pojedinca, naglašava se na sajtu.\nMinistarstvo zdravlja Srbije objavilo je brojeve telefona instituta za javno zdravlje po mestu prebivališta, na koje mogu da se jave oni koji imaju simptome respiratornih infekcija, a koji su u proteklom periodu boravili u područjima zahvaćenim korona virusom.\nGrađani pozivanjem tih brojeva telefona od dežurnih epidemiologa mogu da dobiju informacije i preporuke o daljem postupanju.\nMinistarstvo podseća građane da u slučaju da imaju respiratornu infekciju, a da su prethodno boravili u području zahvaćenom korona virusom, ne idu u domove zdravlja ili bolnice, niti da šetnjom ili drugim aktivnostima izalžu druge potencijalnom riziku.\nGrađani se za informacije mogu obratiti i na broj +381 64 8945 235 koji je otvorilo Ministarstvo zdravlja ili na broj Instituta za javno zdravlje Srbije „Dr Milan Jovanović Batut“ +381 11 2684 566.\nBrojeve telefona po zdravstvenim centrima po Srbiji koje građani mogu pozvati možete videti na sajtu Ministarstva zdravlja.\nKon: Da se ne ponovi Italija\nEpidemiolog Predrag Kon izjavio je danas da je Srbija spremno dočekala korona virus, samim tim što je otkriven i što za sada nema nijednog težeg slučaj, istakavši da od čitavog društva zavisi kako ćemo proći i da ne sme da nam se dogodi Italija.\n„Imamo priliku da vidimo šta se desilo u Italiji – to ne sme da nam se dogodi“, rekao je Kon poručujući svim zdravstvenim radnicima rekao da je neophodno da se upoznaju sa algoritmima i procedurama i da nema više vremena za to.\nOn je ukazao je da Srbija ima kapacitete, posebno preventivne i epidemiološke, da reaguje pravovremeno sa pravovremenim merama i one će doći na dnevni red.\nGovoreći o merama vlade i zabrani ulaska u zemlju strancima iz oblasti pogođenih epidemijom, Kon je rekao da se veći priliv naših državljana koji žive u inostranstvu očekuje na Uskrs, ali da do tada ima dovoljno vremena kako bi se odbro organizovao nadzor i praćenje situacije, te da se tako što više prolongira pojava epidemije.\n„Ako se i dogodi – da ona dođe već na proleće sa mnogo blažim potencijalom nego da je došla tokom zime“, navodi Kon.\nPozvao je građane koji osete simptome da se jave na predviđene brojeve telefone.\nNa pitanje da li nam najavljene visoke temperature idu na ruku u borbi protiv koronavirusa, Kon kaže da povećanje temeprature jeste dobro u smislu otvaranja prozora i razmene vazduha u prostorijama. „To itekako ima značaja prirodno, a videćemo da li će i koliko uticati na tok ove bolesti“, zaključio je Kon.\nMediji prenose reči direktora Infektivne klinike Gorana Stevanovića koji je rekao da su svi novootkriveni slučajevi lakše do umerene kliničke slike i da im nisu ugroženi životu, a da jedino pacijent u Kliničkom centru Vojvodine ima ozbiljniju kliničku sliku.\nOn je naglasio da građani koji imaju bilo kakve znake respiratorne infekcije ne treba da idu na posao među druge ljude, a da to posebno ne treba da čine ako su došli iz područja u kojima je epidemija koronavirusa u toku.\nVlast i opozicija otkazuju predizborne skupove\nLider vladajuće Srpske napredne stranke Aleksandar Vučić odlučio je da se otkažu svi predizborni skupovi te stranke do 1. aprila.\nVučić je odlučio da se to učini iz preventivnih razloga kako bi se izbeglo širenje koronavirusa.\nSavez za Srbiju saopštio je da su sve političke organizacije koje čine srpsku opoziciju, polazeći od potrebe da doprinesu smanjenju opasnosti od širenja korona virusa, odlučile da do daljeg otkažu sve skupove planirane u kampanji bojkota počevši od današnjeg koji je bio planiran u Kuršumliji.\nU saopštenju Savez je predlažio Vladi da odmah zabrani javna okupljanja na otvorenom i u zatvorenom prostoru i donese odluku o privremenom zatvaranju svih predškolskih i školskih ustanova i fakulteta na minimum tri nedelje.\nSavez je predložio Vladi da štampa i distribuira obaveštenja o virusu korona sa brojevima telefona koje treba odmah pozvati ukoliko gradjanin primeti simptome, kao i da propiše obavezu objavljivanja teksta obaveštenja svim sredstvima javnog informisanja.\nPredsednik Vučić izjavio je da se sve odluke usmerene na borbu protiv korona virusa donose na osnovu stavova najstručnijih ljudi, a ne političara.\n„Sve što smo rekli na prvoj konferencij za novinare ukazujući na neophodnost ozbiljnog i odgovornog pristupa, ali i poziv građanima da ne paniče i ne pokazuju strah pokazalo se u potpunosti opravdanim“, kazao je on.\nPrethodna: Bajden povećao prednost nad Sandersom posle još jednog „velikog utorka“\nSledeća: Sva američka povlačenja iz Bondstila


SBK: Građanima ograničeno kretanje od 22.00 do 5.00 časova - BIGportal.ba\nZbog povećanog broja oboljelih od virusa korona Vlada Srednjobosanskog kantona danas je donijela naredbu kojom se ograničava kretanja građana od 22.00 do 5.00 časova.\nPremijer ovog kantona Tahir Lendo rekao je novinarima nakon vanredne sjednice kantonalne Vlade da je ova mjera donesena na prijedlog kantonalnog Kriznog štaba Ministarstva zdravstva, te da se očekuje da će omogućiti bolju kontrolu noćnog rada.\nOn je naglasio da Vlada nije pristalica zatvaranja ugostiteljskih objekata, ali da traži da se poštuju mjere o ograničenom broju gostiju.\nInspekcijama smo rekli da kontrolišu i kažnjavaju one koji to ne budu činili, a nije isključeno ni potpuno zatvaranje takvih objekata na 15 dana. Problem su i dugački redovi na kasama u tržnim centrima gdje blagajnice nemaju zaštitnu opremu – naglasio je Lendo.\nVlada je na sjednici donijela odluku da u ovom kantonu bude zadržan kombinovani model organizovanja nastave, te da prevoznici uvedu više vozila kako bi u njima bilo manje putnika, koji moraju nositi masku i održavati distancu.\nSvim institucijama i organizacijama Vlada Srednjobosanskog kantona preporučila je da u što većoj mjeri organizuju rad od kuće.


Zašto N1 nije ni slobodna, ni nezavisna, ni profesionalna televizija | istvankaic.com\n03.11.2017 / Komentari\nZašto N1 nije ni slobodna, ni nezavisna, ni profesionalna televizija\nDa je za antivučićevski raspoloženi deo javnosti N1 već duže vreme jedina slobodna televizija u Srbiji, činjenica je poznata i lako proverljiva uvidom u pregršt komentara ispod priloga na sajtu ove televizije u protekle dve do tri godine. Da taj stav, međutim, decidno deli i Jugoslav Ćosić, njen programski direktor, javnost je konačno saznala u prilogu „Novi napad na N1 – pokušaj diskreditacije jedine slobodne TV“, objavljenom 28. oktobra 2017. godine, koji je reakcija te televizije kako na kritiku koju su predsednik Srbije Aleksandar Vučić i pojedini mediji uputili na njeno neprofesionalno izveštavanje sa rođendanskog skupa Srpske napredne stranke, tako i na vest koju je istog dana objavio tabloid Alo!, da je Pošta Srbije pod sumnjivim okolnostima potpisala ugovor sa firmom Junajted media o distribuciji paketa njenih 19 kanala, među kojima je i N1, kroz kablovsko-distributivni sistem (KDS) u vlasništvu Pošte. Ovo je drugi slučaj koji demonstrira kako televizija N1 i njeni urednici reaguju saopštenjima u vezi sa poslovnim potezima koje, iako se posredno odražavaju na nju, ne donosi ta televizijska kuća, niti su uopšte u njenoj, već u ingerenciji njenog investitora Junajted grupe, odnosno sasvim druge firme čiji je vlasnik takođe Junajted grupa – Srpskih kablovskih mreža (SBB). Istovremeno, saopštenja za javnost PR službi samih tih firmi, čiji su poslovni potezi u pitanju, upadljivo izostaju; štaviše, ona se zbog ove uloge koju preuzima N1 već izvesno vreme smatraju nepotrebnim.\nPrvi takav slučaj dogodio se u toku izborne kampanje za predsednika Srbije, kada je firma SBB, premda je krajem 2016. godine Regulatornom telu za elektronske medije dostavila raspored kanala na svojoj D3 digitalnoj televiziji, 14. marta 2017. godine naprasno odlučila da obavesti javnost, a svoje pretplatnike pisanim putem nekoliko dana ranije, da će se sutradan ta lista promeniti. Umesto što se do tada nalazio na poziciji 2, posle RTS1 a pre Pinka, kanal N1 se od 15. marta našao na prvoj poziciji, ispred navedenih, kao i svih ostalih znatno gledanijih kanala sa nacionalnom frekvencijom. Osim toga, firma SBB donela je odluku da favorizuje i druge svoje kanale, pa su se tako odmah posle kanala sa nacionalnom frekvencijom, a pre ostalih kanala RTS-a, oba kanala RTV-a i kanala Pink2 i Pink3, na poziciji od 10 do 12 bez ikakvog objašnjenja našli filmski kanal Cinemania (koji je dupliran i na poziciji 70), te kanali koji emituju domaću muziku, Grand i IDJ TV (takođe duplirani na pozicijama 240 i 242).\nKompanija SBB, čiji je osnivač i bivši generalni direktor Dragan Šolak, koji se prema izveštaju Saveta za borbu protiv korupcije iz 2015. godine nalazi na mestu predsednika Upravnog odbora Junajted grupe, ni tada nije imala svoje saopštenje za javnost nego se umesto nje u svojstvu agenta za PR aktivnosti pojavljuje televizija N1. Njoj se prepušta vođenje kampanje u korist firme SBB, jer se paralelno sa obaveštenjem o promeni rasporeda na N1, samo 6 minuta nakon njega na istoj televiziji lansira prilog pod nazivom „REM želi da spreči SBB da promeni raspored kablovskih kanala“, čime se u kampanju uvezuje politički motiv radi skretanja pažnje javnosti sa interesa SBB-a. O stepenu nekoherentnosti ovakve odbrane svedoči činjenica da se prvobitna teza u tekstu o tome da Regulatorno telo za elektronske medije lobira u institucijama Evropske unije protiv TV N1, nakon saopštenja RTS-a od 16. marta da je više puta sugerisala REM-u na problem numeracije kanala kod kablovskih operatera, naglo zamenjuje optužbama da je RTS „politički instrumentalizovana“ televizija.\nJavni napadi na REM postali su uobičajena praksa TV N1, a zapravo SBB-a, od trenutka kada je to telo 4. maja 2016. godine obavestilo javnost da je N1 prekršila izbornu tišinu, a time i zakon, kada je u danu pred ponovljene izbore na 15 biračkih mesta, na kojima se odlučivalo o ulasku pojedinih opozicionih partija u republički parlament, u emisiji Pressing koju vodi Jugoslav Ćosić, ugostila novinara i glavnog urednika nedeljnika Vreme Dragoljuba Žarkovića, te promovisala njegovu knjigu posvećenu Aleksandru Vučiću, nosiocu jedne od listi na tim izborima, i o tome napravila prilog sa snimkom koji je odmah bio dostupan na sajtu. Samo dve nedelje pre toga, ista televizija imala je suprotan pristup kada je u istoj emisiji gost bila ministarka bez portfelja zadužena za evropske integracije Jadranka Joksimović, čiji snimak gostovanja nije načinjen javnim sve do zatvaranja biračkih mesta 24. aprila 2016. godine, premda je emisija emitovana tri dana pre toga.\nPoslednji put, televizija N1 optužila je REM početkom oktobra 2017. godine da se stavlja u službu pet nacionalnih televizijskih emitera koji od kablovskih operatera traže posebnu naknadu za emitovanje svojih kanala, da bi se samo nedelju dana kasnije ispostavilo da su REM i RATEL takav zahtev pojedinih privatnih emitera, među kojima je i provladina TV Pink, odbili. Televizija N1 išla je toliko daleko u kampanji da je tvrdila i da se pripremaju izmene u medijskim zakonima samo kako bi se ugušile njene slobode (iako odluku o promeni redosleda kanala nije donela ona već SBB), a svi revoltirani pretplatnici SBB usluga od 15. marta 2017. dobili su mogućnost da svaki put započinju svoju televizijsku pretragu od broja 2 na daljinskom upravljaču, kako im se ta televizija više ne bi isprečavala tokom prebiranja po kanalima.\nUpravo zbog toga, da bi prikrila očiti zavisnički odnos prema kompaniji SBB, ova televizija nije imala drugi izbor do da zajedno sa ostalima, praktično od svog nastanka krajem 2014. godine, propagira ugroženost slobode medija ili tzv. „medijski mrak“, pa je time samo preuzela krnju definiciju koja datira još od antimiloševićevskog aktivizma, da su slobodni, nezavisni mediji prosto oni koji „kritikuju vlast“. Mimo toga što je ova definicija neprecizna, ona je uz to i netačna jer nijedan udžbenik novinarstva pojam nezavisnog, slobodnog medija ne tretira na tako uzak, utilitaristički način, nego se u punom smislu reči odnosi na pitanje rezistentnosti uređivačke politike medija prema uplivu krupnog kapitala – bilo da on ima privatno ili državno poreklo. U tom smislu, zbog opisane uloge portparola investitor-firmama SBB i Junajted grupi, koja ne samo što utiče na uređivačku politiku tog medija, već se do te mere inkorporira u nju da se pomoću nje vode i političke kampanje, televizija N1 ni po kom osnovu ne može biti primer slobodnog i nezavisnog medija. Kao kuriozitet tome dolazi činjenica da se SBB preko svog megafona N1 od optužbi za diskriminaciju tržišnih učesnika, koje su se pojavile nakon epizode s promenom rasporeda kanala, brani argumentom da nije vlasnik te televizije, da među njima nema drugih veza osim zajedničkog vlasnika (Junajted grupe), dok Jugoslav Ćosić koji je programski direktor N1, dakle lice koje presudno utiče na uređivačku politiku te televizije, istovremeno sedi i u Upravnom odboru kompanije SBB.\nAko se uzme u obzir ovakva vrsta prinude da se prekodira značenje pojma nezavisnog medija i nezavisnog novinarstva uopšte, onda je sasvim razumljivo zašto je N1 pored Adria media grupe imala potrebu da falsifikuje reči evropskog komesara za proširenje Johanesa Hana prilikom predaje Izveštaja o napretku Srbije na putu ka EU 10. decembra 2015. godine, izbacujući iz naslova svojih priloga reč „neutralno“, kada je Han izjavio da bi voleo da vidi više „nezavisnih, neutralnih medija u Srbiji“ i da preovlađuju neobjektivni mediji koji su ili potpuno protiv vlasti ili u istom smislu za vlast. To je faktički bila prva jača naznaka da sa značenjem pojma nezavisni mediji kakav se propagira u Srbiji nešto ozbiljno nije u redu, te da je na snazi neka vrsta zabrane da se pod tim pojmom, kao i pod pojmom profesionalnosti misli na medij koji izveštava neutralno, nepristrasno i objektivno. Kada je dve i po godine kasnije praktično te iste reči ponovila i premijerka Srbije Ana Brnabić, svo nezadovoljstvo antivučićevskih medija koje je moralo da se prećuti pred Hanom izbilo je na površinu neskrivenom žestinom.\nPosebno osetljiv detalj u njenoj izjavi bio je deo o „negativnom klipingu“, koji je podsetio na to da se u svim analizama medijski kvalifikovanih organizacija prilozi zapravo razvrstavaju u kategorije pozitivnog, neutralnog i negativnog, što je predstavljalo novu vrstu pretnje za dobar deo srpskih medija koji pojam negativnog medijskog sadržaja tendenciozno eufemizuju značajno širim pojmovima „kritičkog sadržaja“ ili „kritičkog medija“, kakvi izvorno uopšte ni ne pripadaju oblasti medijskih teorija. Dokaz da u tome prednjači upravo televizija N1 jeste upotreba još jednog problematičnog termina koji je sve više zastupljen u njenom programu kao svojevrsni credo, nazvan „kritičko izveštavanje“, jer premda postoje novinarske forme u kojima su poželjni i u kojima preovlađuju subjektivni stavovi i u tom smislu kritički osvrti, forme izveštaja i izveštavanja kao takvog takvu vrstu upliva ne mogu tolerisati a da ne poprime odliku neprofesionalnog novinarstva. U tom smislu su čak i novinari-reporteri sa lica mesta na ovoj televiziji dobili zadatak da u svom izveštavanju isforsirano umeću delove koji, kada je reč o aktivnostima Vlade i predsednika, najčešće treba da unesu sumnju u činjenično stanje stvari i na taj način ga kontaminiraju određenom nadogradnjom, kvalifikacijom koju neretko prate ironična i sarkastična intonacija, te nekarakteristične facijalne ekspresije. Uz to je unutar same redakcije N1 stvorena atmosfera koja podrazumeva paradoksalno ubeđenje da se upravo takvim ponašanjem novinara ostvaruju najveći dometi profesionalizma i kreiraju skečevi u kojima ti isti novinari i prezenteri izjavljuju kako rad u toj redakciji predstavlja vrhunac njihove karijere i sve što su ikada želeli od novinarstva.\nVrlo svesna svog hendikepa, N1 je angažovala dve nevladine organizacije, Novosadsku novinarsku školu i Biro za društvena istraživanja (BIRODI), na više načina povezane kako sa tim medijem tako i sa određenim pojedincima zaposlenim u njemu, da kako u vreme predsedničkih izbora 2017. godine tako i ranije određenim anketama predstave tu televiziju kao najobjektivniji, najverodostojniji i medij koji podjednako daje prostora i vlasti i opoziciji. Taj rezultat dobijen je sa jedne strane tako što je uredništvo N1 u svom dnevniku sve aktivnosti Vlade Srbije i tadašnjeg premijera Vučića tretirala kao izborne aktivnosti, i s druge, time što je istraživanje obuhvatalo analizu samo te informativne emisije, izuzimajući jutarnji program Novi dan, te emisije Pressing, Dan uživo, Net kontekst i druge koje su uistinu žarište emitovanja negativne propagande, koja uvek obavezno podrazumeva i širenje ekstremno pesimistične i defetističke slike o stanju u državi. Pored brojnih istomišljenika, Novosadska novinarska škola i BIRODI su danas potpisnice proglasa o „medijskom mraku“, čime su narušile kredibilitet neutralnog posmatrača i istraživača javnog mnjenja, koji je neizostavni deo kodeksa takvih organizacija.\nNajzad, treće pravno lice koje bitno narušava slobodu uređivačke politike TV N1 i nezavisnost tog medija uopšte od samog njenog osnivanja jeste vlasnica Junajted grupe od marta 2014. godine, otkada ujedno tržišne aktivnosti SBB-a bivaju sve izraženije i agresivnije – američka multinacionalna kompanija Kohlberg Kravis Roberts & Co., poznata još i kao KKR grupa. Pod uticajem ove firme, čiji je koinvestitor Evropska banka za obnovu i razvoj (EBRD), Junajted grupa potpisuje ugovor sa firmom Turner Broadcasting System Europe Limited, koja je vlasnik CNN-a i iz tog posla nastaje televizija N1 kao pripojena filijala ili podružnica („affiliate“) te američke televizije. Budući da svaki od regionalnih studija N1 (Beograd, Zagreb i Sarajevo) proizvodi originalan program u trajanju od svega nekoliko sati dnevno, preostali prostor popunjava se mestimično repriziranjem originalnog sadržaja, a ponajviše direktnim preuzimanjem programa ili emisija sa kanala CNN International, čime je praktično već ugovorom određeno da TV N1 ne može ispunjavati uslove za proizvodnju programa čija bi uređivačka politika u potpunosti mogla biti nezavisna od CNN-a. Iz današnje tačke posmatranja, sasvim je jasno da je čitava ideja potpisnika ovog ugovora bila da se visoki produkcijski standardi najpoznatije američke informativne televizije iskoriste kako bi se stvorio privid o profesionalnom i objektivnom informisanju građana od strane N1. Štaviše, u portfoliju KKR grupe, N1 je između ostalog opisana kao televizija koja podržava proevropske napore Vlade Srbije i zalaže se za mir u regionu zapadnog Balkana.\nUz sve navedeno, ova televizija već godinama neometano reklamira svaku poslovnu aktivnost Srpskih kablovskih mreža, Junajted grupe i KKR-a, kako u formi vesti (akvizicije), tako i u formi promotivnih priloga (filantropske aktivnosti) koji bi trebalo da su u tom smislu i označeni. Budući da takve oznake izostaju, javlja se opravdana sumnja da se to reklamiranje u finansijskim knjigama N1 ni ne knjiži, tj. da postoji mogućnost da određena novčana sredstva kompanije SBB kao kompenzacija, koordinacijom Junajted grupe, služe zapravo za finansiranje te televizije, čime se najzad nameće i pitanje da li i deo mesečne pretplate građana za usluge Srpskih kablovskih mreža odlazi u te svrhe. Ukoliko se ustanovi da je to slučaj, uslovi za postojanje zakonske odgovornosti mogli bi se bez imalo dileme utvrditi kod dva stepenasto povezana lica: jednog, koje je iz Upravnog odbora Junajted grupe u stanju da ostvari značajan uticaj na SBB i drugog, koje iz Upravnog odbora SBB-a presudno utiče na uređivačku politiku N1 – upravo Dragana Šolaka i Jugoslava Ćosića.


Osnivanje budžetskog fonda za zaštitu životne sredine\nU prva tri meseca sledi osnivanje budžetskog fonda za zaštitu životne sredine\nMinistarka energetike, razvoja i zaštite životne sredine Srbije Zorana Mihajlović izjavila je da će u prva tri meseca biti osnovan budžetski fond za zaštitu životne sredine u kome bi trebalo da bude najmanje 2,5 milijardi dinara.\n„Taj fond će biti mesto gde će se slivati sav novac od ekoloških taksi i omogućiti finansiranje ekoloških projekata„, kazala je ona agenciji Beta.\nMihajlovićeva je kazala da će novca za taj fond biti i da neće biti prolongiranja njegovog osnivanja.\n„Budžetski fond će za početak biti finansiran od dugovanja javnih preduzeća za ekološke takse. Samo Elektroprivreda Srbije treba da plati 2,5 milijadi dinara na osnovu tog duga„, rekla je ona i dodala da ukupna dugovanja po ekološkim taksama inose najmanje 3,5 milijardi dinara.\nMinistarka je kazala da nema ništa protiv da se taj dug plati u ratama, ali je istakla „da nijedno javno preduzeće ne može više da očekuje da im država neće naplatiti ekološku taksu“.\n„Naplata takse je pored ostalog način da se sačuvaju predeli u kojima se nalaze elektrane i rudna polja„, rekla je ona.\nNovac će se trošiti za projekte zaštite životne sredine, prema unapred utvrđenim kriterijumima\nMihajlovićeva je precizirala da će se novac iz tog fonda trošiti za projekte zaštite životne sredine, prema unapred utvrdjenim kriterijumima.\n„Ministarstvo će definisati sektore koji će biti prioriteti i u odnosu na to praviće se javni konkursi i dodeljivati sredstva da se ne bi desilo ono što smo imali sa ugašenim Fandom za zaštitu životne sredine gde se finansiralo sve CD-i, knjige, ali suštinski se nije finasirala zaštita životne sredine„, rekla je ona.\nOna očekuje da se odmah po formiranju budžetskog fonda objavi javni poziv za projekte, a prioritet će biti reciklaža i upravljanje otpadom, jer mogu da doprinesu zapošljavanju.\nMihajlovićeva je kazala i da su obaveze države koje je nasledila od ugašenog Fonda za zaštitu životne sredine oko 5,8 milijardi dinara.\n„Država mora da isplati taj dug i sada se traži način da se to izmiri„, rekla je ona.\nMihajlovićeva je navela i da će u prva tri meseca 2014. Skupština Srbije razmatrari izmene i dopune seta sistemskih ekoloških zakona, koji će biti uskladjeni sa direktivama Evropske unije, medju kojima su zakoni o zaštiti životne sredine, o upravljanju otpadom, o zaštiti prirode, o hemikalijama.\nOna je istakla i da u 2014. mora da se bolje uredi odnos sa reciklažnom industrijom, odnosno sa reciklerima, pre svega u oblasti kontrole.\n„Ispostavilo se da od 100 reciklera samo 15 zadiovoljava zakonom propisane uslove, a cilj Ministarstva je da se osnuje što više malih porodičnih firmi koje će se baviti reciklažom kroz takozvana reciklažna dvorišta„, rekla je ona.\nMihajlovićeva je kazala da bi prema procenama stručnjaka u reciklažnoj industriji, odnosno u malim i srednjim preduzećima iz te oblasti, moglo da se zaposli najmanje 10.000 ljudi.\nRecikliramo električne uređaje\nUkoliko imate električne uređaje za reciklažu pozovite nas na 0800085085 ili popunite prijavni formular sa svojim podacima na linkuBesplatan odvoz elektronskog otpada i naša služba za sakupljanje će vas kontaktirati.


Šta Brisel sprema za Sofiju posle "intervencije" Rahoja? - Smedia\nŠta Brisel sprema za Sofiju posle "intervencije" Rahoja?\n15.05.2018 | 17:22\nAgencija Beta je prenela verziju nacrta deklaracije koja će biti usvojena na samitu EU-Zapadni Balkan u Sofiji 17. maja, uz napomenu da se tekst još usaglašava.\nU verziji dokumenta u koju je agencija Beta imala uvid navodi se da EU pozdravlja posvećenost partnera sa Zapadnog Balkana evropskim vrednostima i principima i viziji snažne, stabilne i ujedinjene Evrope.\nEU, pozivajući se na Solunski samit iz 2003, potvrđuje nedvosmislenu podršku evropskoj perspektivi Zapadnog Balkana i odlučna je da intenzivira svoj angažman na svim nivoima kako bi podstakla političku, ekonomsku i socijalnu transformaciju regiona, uključujući kroz veću pomoć na osnovu opipljivog napretka u vladavini prava i socio-ekonomskim reformama.


Poštovani putnici, gosti App/htl Ericius, ove godine smo želeli da Vam ovim skromnim poklonom omogućimo da uživate u tročasovnom krstarenju oko Svete Gore. A ,ujedno da Vam približimo neke od manastira i delimično vas upoznamo sa pravoslavnom svetinjom, smeštenom u delu Atosa. Poklon voucher ćete na recepciji App/Htl Ericius zameniti kartama za krstarenje, a sa našim predstavnikom utvrditi datum i satnicu krstarenja. Voucher za krstarenje je predviđen za identičan broj osoba, koje se nalazi i na voucher-u za smeštaj. Ukoliko iz bilo kog razloga ne želite baš ovo krstarenje, moguće je zameniti ga za neki drugi program krstarenja, koji je u ponudi CALYPSO CRUISES, uz predhodni dogovor sa našim predstavnikom. POKLON VOUCHER SE NE MOŽE UNOVČITI, niti umanjiti cena aranžmana, ako se isti ne iskoristi.


Izgradnja Mevlevijske tekije u završnoj fazi Untitled Document\nIzgradnja Mevlevijske tekije u završnoj fazi\nRadovi na izgradnji Mevlevijske tekije u Sarajevu na lokalitetu ispod Žute tabije su u završnoj fazi, potvrdio je izvršni direktor firme Džekos Rifet Mahmutović i dodao da će uprkos lošem vremenu izvođač radova ispoštovati rok završetka, a to je 6. april.\n"U toku su radovi na vanjskom, odnosno hortikulturalnom uređenju, čišćenju i završetku zanatskih radova unutar objekta. Ostalo nam je još asfaltiranje pristupne saobraćajnice, a to ćemo uraditi čim se vremenske prilike poboljšaju", pojasnio je Mahmutović.\nSvečano otvorenje tekije je, umjesto 6. aprila kako je bilo najavljeno, prolongirano za maj. Zbog ranije preuzetih obaveza delegacija iz Turske nije u mogućnosti da prisustvuje otvorenju 6. aprila, te je otvaranje tekije odgođeno za početak maja.\nMevlevijska tekija se gradi na površini od 400 kvadratnih metara, a kompletan projekt s oko 830.000 KM finansira Općina Seldžuk, pobratimska općina Općine Stari Grad.\nProjekt izgradnje Mevlevijske tekije je urađen tako da se tekija uklopi u ambijentalnu sredinu Starog Grada, po uzoru na tekiju koja je na ovom mjestu izgrađena u osmanskom periodu. Kasnije je na ovoj lokaciji izgrađen ugostiteljski objekt koji je srušen u toku agresije na Sarajevo.


Foto: Nebojša Vukanović / youtube\nĆorić i Stojanović nedolično su se ponašali tokom rasprave u Narodnoj skupštini Republike Srpske o Rezoluciji o poštovanju žrtava fašističkog režima i pokreta, koju je usvojio Predstavnički dom Parlamentarne skupštine BiH, prenosi Srpskainfo.\nOni su prišli jedan drugome dok je za govornicom bio Nebojša Vukanović. Kako se vidi na snimku, došlo je do kontakta i međusobnog guranja, a teži incident su sprečili ostalo poslanici, koji su razdvojili Ćorića i Stojanovića.\nTežak incident na ivici sukoba između Ćorića i Tomice Stojanovića\nPoslanik SNSD Milutin Tasovac smatra da je ova rezolucija trebalo da bude odbačena i zbog samog njenog naslova.\n– Srbi su bili žrtve geniocida u Drugom svetskom ratu, a ne fašističkog terora i ova se istorijska činjenica nigdje ne navodi u ovom dokumentu – istakao je Tasovac.\nOn je rekao da u ovom dokumentu nema decidne osude “blajbuške mise” u Sarajevu i naglasio da svi u svetu treba da znaju o Jasenovcu i da se upoznaju o jasenovačkoj građi.


Matić: Sudsko veće pokazuje nameru da oslobodi optužene za ubistvo Ćuruvije\nPredsednik Komisije za istraživanje ubistava novinara Veran Matić izjavio je da ima utisak Sudsko veće koje vodi slučaj ubistva novinara Slavka Ćuruvije pojedinim odlukama pokazuje jasnu nameru da oslobodi optužene za ubistvo Ćuruvije.\nBetaJun 29, 2018\n“Imam snažan utisak da je ovo sudsko veće vodilo ovaj postupak kao da ne želi da ga vodi ili je primorano da donese unapred zacrtanu oslobadjajuću odluku”, rekao je Matić za Cenzolovku.\n“Ovo je izuzetno osetljiv slučaj koji se tiče drastičnog ataka na slobodu medija, likvidacije novinara i izdavača u vreme vanrednog stanja, direktnog uticaja na politička zbivanja, sa očiglednim nalozima iz samog vrha države. Čitav niz nerešenih političkih ubistava imamo i u devedesetim i posle 5. oktobra”, doda je on.\nMatić je naveo primer traka na kojima su snimci komunikacije izmedju operativaca BIA pre i posle ubistva Ćuruvije, a koje je Sudsko veće ponovo izuzelo iz procesa.\n“Sudsko veće donosi neobjašnjivu odluku, iako nije ni upoznato sa sadržajem traka i sa veštačenjem istih, a koje je sudija za prethodni postupak uveo u proces”, rekao je on.\n“Izvodjenje dokaza, kada je reč o ovim trakama, nije ni izvedeno, a svedočenje Dragana Kecmana, koji je pribavio trake i potpisao optužnicu, ograničeno je samo na detalje oko oduzimanja, iako je ovo svedok koji može svedočenjem da da bitan doprinos razjašnjavanju svih pitanja koja su tokom procesa sistemski zamagljivana. Potpuno je neshvatljivo da sudu nije zanimljivo svedočenje čoveka koji je rešio slučaj Ćuruvija i koji ga najbolje poznaje”, rekao je on.\nOn je podsetio da je inspektor Kecman najduže od svih operativaca radio na slučaju ubistva Slavka Ćuruvije.\n“Pribavio je i dokaze na zakonit način, što je i dokazao prilikom svedočenja koje je ograničeno samo na procedure pribavljanja ovog dokaza. Ne može se posle ovog svedočenja i dokaza koji postoje drugačije objasniti odluka Sudskog veća osim pristrasnošću koja je proizvedena direktnim uticajima iz tabora optuženih”, ocenio je Matić


ВИШАК 158 НАСТАВНИКА – ГСПРС Независност\nВИШАК 158 НАСТАВНИКА\nНасловна/Новости/Актуелно/ВИШАК 158 НАСТАВНИКА\nMinistar Žarko Obradović tvrdi da će posle penzionisanja, raspoređivanja u druge škole i otpremnina, taj broj biti daleko manji\n– U ovom trenutku imamo samo 158 ljudi u obrazovnom sistemu Republike Srbije koji nemaju časove. Moguće je da će taj broj biti i manji kada podvučemo crtu – videćemo ko je stekao uslove za penziju, ko se može angažovati u drugim školama i treća opcija će biti otpremnine – izjavio je juče na konferenciji za novinare ministar prosvete i nauke dr Žarko Obradović.\nPrema podacima svih školskih uprava, u prošloj školskoj godini bilo je 4.867 nastavnika koji nisu imali pun fond časova. U međuvremenu je po rečima ministra raspoređeno 2.205 nastavnika, tako da je sada ostalo 2.682 radnika zaposlena u obrazovnom sistemu koja nemaju pun fond časova.\nObradović je rekao da, srećom, nisu tačne informacije sindikata koje su se pojavljivale u javnosti u protekle tri nedelje i da će se stanje u školama i dalje pratiti.\n– U ovom trenutku postoje potrebe škola za novim radnicima – za 2.630 sa nepotpunim i za 1.151 zaposlenim sa punim fondom časova. Pošto je za raspisivanje konkursa potrebna naša saglasnost, mi ćemo svaki slučaj posebno proveravati da bismo utvrdili opravdanost takvog zahteva, a rešenje ćemo tražiti među ovim ljudima sa nepunim fondom časova – rekao je ministar i dodao da ni sada nisu sto odsto sigurni da je ovaj zahtev od 1.151 osobe u potpunosti tačan, jer postoji mogućnost da pojedini direktori čuvaju radno mesto za sebe.\nObradović je podsetio i da se već tri godine sprovodi akcija racionalizacije broja odeljenja, kojih je sada manje za 1.586. U odnosu na prethodnu godinu, broj odeljenja je manji za 394. On je rekao i da u ovom trenutku imamo 800 odeljenja u kojima ima pet i manje đaka, 1.556 odeljenja sa šest do 10 đaka i 1.739 odeljenja sa 11 do 15 učenika.\nNa pitanje „Politike” kada će početi rangiranje univerziteta budući da Univerzitet u Beogradu ponovo nije uspeo da uđe na Šangajsku listu 500 najboljih, Obradović je rekao da će krajem oktobra u Beogradu biti organizovana međunarodna konferencija na tu temu, da se kriterijumi za rangiranje moraju promeniti, ali je priznao i da smo za neulazak u društvo najboljih sami krivi.\n– Našom greškom, jedan broj radova nije naznačen kao da pripada UB što je kolektivno uticalo da ne budemo među prvih 500. S druge strane neophodno je da se promene i kriterijumi, koji trenutno daju prednost najbogatijim i najpoznatijim univerzitetima. Ja sam doveo u pitanje tu Šangajsku listu na nedavnoj međunarodnoj konferenciji, jer su diskutabilni kriterijumi angažovanje profesora koji imaju Nobela, saradnja s privredom, pitanje citiranosti tema iz zemalja koje im nisu interesantne i sl. – objasnio je ministar.